title: Honda Shadow

text: Korjausoppaina kattavin on Hondan oma perusteos varaosanumerolla 62-KGB-00 , 63-KGB-00 tai 64-KGB-00 , josta oli suppeampia "Addendum"-lisäpainoksia mallimuutosten 2001 ja 2004 vuoksi. Tehdasoppaiden saatavuus on vaikea. Haynes kustantaa teosta: Mather, Phil; "Honda XL125V & VT125C Shadow Service and Repair Manual 2001-2010" (ISBN 1844258998) , ja ranskalainen ETAI teosta: ETAI Revue Moto Technique no. 119 (ISBN 2-7268-9229-9) . Käyttäjän suomenkieliset ohjekirjat ja huoltokortit eri versioille ovat saatavilla PDF-tiedostoina maahantuojan tukisivuilta, mikäli pyörän mukana tullut A4-vihkonen on kadonnut.


title: Guild Wars 2

text: Guild Wars 2 on ArenaNetin kehittämä ja NCsoftin julkaisema massiivinen monen pelaajan verkkoroolipeli, joka on jatkoa "Guild Warsille".


title: Guild Wars 2

text: "Guild Wars 2" soveltaa uutta pelimoottoria, joka mahdollistaa muun muassa kierimisen, hyppimisen sekä uimisen. Suuria muutoksia on tehty PvP- ja PvE-puoleen, sekä hahmon luontia ja muokkaamista on laajennettu esimerkiksi laajemmalla kasvojen muokkauksella ja varusteiden värjäyksellä. Pelin suljettu beetatestaus aloitettiin 16. joulukuuta 2011. NCsoft julkaisi pelin 28. elokuuta 2012.


title: Guild Wars 2

text: Pelin ensimmäinen maksullinen lisäosa, Heart of Thorns, julkistettiin 24. tammikuuta 2015. "Heart of Thorns "lähettää pelaajat Maguuman viidakkoon jossa Mordremoth niminen lohikäärme on herännyt Tyrian maailmaa uhkaamaan. Lisäosa lisää peliin mm. uusia alueita, uuden hahmoluokan (Revenant), uusia erikoistumisia kaikille hahmoluokille, uuden "mastery" -hahmokehitysjärjestelmän ja tekee muutoksia moneen nykyisen pelin osa-alueeseen. Lisäosan julkaisupäivää ei ole vielä julkistettu.


title: Guild Wars 2

text: Alkuperäisen "Guild Warsin" tavoin "Guild Wars 2":sta ei peritä kuukausimaksua, vaan pelipalvelimien ylläpitäminen rahoitetaan maksullisilla lisäosilla, laajennuksilla ja mikromaksuilla. Uutta Guild Wars 2:ssa on useat serverit, ”Maailmat” ("worlds"). Pelaajaa ei pakoteta pelaamaan vain yhdellä serverillä, vaan sitä voi halutessaan vaihtaa. Pysyvä serverin vaihtaminen maksaa pelirahaa ("gems"), mutta muilla servereillä voi milloin tahansa pelata lukuun ottamatta serverin "World versus World" -taisteluja. Pelissä on yhteinen iso pelimaailma, joka on alati muuttuva pelaajien tekemien päätösten perusteella, mutta yleisestä pelimaailmasta eriytettyjä instanssialueitakin löytyy: esimerkiksi pelaajan kotialue rotunsa pääkaupungissa sekä luolastot. Luolastot ("dungeon") ovat instansseja joihin pääsee enintään viiden pelaajan ryhmä taistelemaan tietokoneen kontrolloimia vastustajia ("PvE").


title: Guild Wars 2

text: "Guild Wars 2" on suunniteltu toimimaan mahdollisimman suuressa osassa keskivertotietokoneista. Tehovaatimukset ovat kuitenkin korkeammat kuin edeltäjällä.


title: Guild Wars 2

text: Pelaajat voivat ihmisten lisäksi pelata myös neljällä muulla lajilla, jotka ovat charr, norn, asura ja sylvari. Pelattavia hahmoluokkia on kahdeksan. Jatkavia hahmoluokkia ovat Soturi (Warrior), Nekromantikko (Necromancer), Samooja (Ranger), Elementalisti (Elementalist) ja Lumoaja (Mesmer). Uusia hahmoluokkia ovat Puolustaja (Guardian), Varas (Thief) ja Insinööri (Engineer). "Guild Wars 2":ssa ei ole parantajahahmoluokkia, joka on suuri muutos "Guild Warsiin" nähden ja siihen mitä massiivisissa monen pelaajan verkkoroolipeleissä on totuttu näkemään.


title: Guild Wars 2

text: "Guild Wars 2":n pelimaailma on kaikille pelaajille yhteinen ja muuttuu dynaamisten tapahtumien ("dynamic events") vaikutuksesta. Tapahtumat korvaavat tavallisissa MMORPG-peleissä tunnettuja tehtäviä. Tavallinen tapahtuma saattaa alkaa esimerkiksi kentaurien hyökkäyksestä kylään. Pelaaja huomaa tapahtuman esimerkiksi metsästä nousevan savun perusteella tai kyläläisten juostessa karkuun ja huutaessa apua. Erillistä tehtävän hyväksyntää ei tarvita, vaan riittää että pelaaja osallistuu kylän pelastamiseen. Palkinnon ja kiitokset pelaaja taas saa automaattisesti kylän vanhimmalta taistelun päätyttyä. Jos pelaaja päättää olla puolustamatta kylää, hyökkääjät todennäköisesti valloittavat kylän ja alkavat rakentaa siitä omaansa ja jopa jatkavat seuraavaan kylään. Tapahtumia on erilaisia ja ne muokkautuvat pelimaailman tilanteen perusteella. Ne saattavat myös luoda ketjuja, joissa toisen tapahtuman päättymisestä seuraa toinen ja niin edelleen.


title: Guild Wars 2

text: Pelimaailmasta myös suuri osa keskittyy pelkästään vedenalaisiin maailmoihin. Hahmoluokkasidonnaisia vedenalaisia aseita on monia.


title: Guild Wars 2

text: Jokainen rotu on rakentanut itsellensä oman pääkaupungin, josta kyseisen rodun pelaaja aloittaa pelinsä ja jossa pelaajan kotialue on. Pääkaupungeista pääsee Asuroiden portaaleilla nopeasti ja maksutta muihin pääkaupunkeihin.


title: Guild Wars 2

text: Asuroiden kotikaupunki on Rata Sum, joka koostuu leijailevista kivisistä objekteista. Asurarakennelmat ovat usein sekoitus taikuutta ja teknologiaa.


title: Guild Wars 2

text: Ihmisrodun pääkaupunki on Divinity’s Reach, joka on pyöreän kivimuurin sisälle rakennettu seitsemään osaan jaettu kaupunki (kauppa-alue, kotialue…)


title: Guild Wars 2

text: Hahmon luonti on laajentunut alkuperäiseen peliin verrattuna. Hahmon luonti koostuu seuraavista valinnoista.Mies tai nainen, uros tai naaras. Rodusta riippuen.


title: Guild Wars 2

text:
Hahmoluokkia on pelissä kahdeksan, joista valitaan yksi."Guild Wars 2":ssa pystyy "Guild Warsin" tavoin muokkaamaan hahmon korkeutta ja kasvoja. Erityisesti kasvojen muokkaaminen on kehittynyt edeltäjästään erittäin monipuoliseksi.
Muokattavissa on lähes kaikki kulmakarvoista leukaluun leveyteen. Sivun lopussa on videolinkki ja videon kautta saa hahmonluonnista paremman kokonaiskuvan.


title: Guild Wars 2

text: Vaikkakin pelaajan tarina muokkautuukin pelaajan tekemien valintojen takia, pelaajan tarinan juuret perustuvat hahmonluontivaiheeseen. Hahmonluonnissa hahmon ulkomuodon lisäksi tarinalle luodaan pohja vastaamalla pelin asettamiin kysymyksiin.Pelaajien keskinäiset taistelut sijoitetaan pääasiassa kahteen kastiin joista toinen on Structured PvP ja toinen World PvP.


title: Guild Wars 2

text:
On pelimuoto, jossa pelaajat ottavat toisistaan mittaa tasa-arvoisissa taisteluissa, joissa vain pelaajan taito merkitsee. Tyyli jakautuu kahteen pääosaan joista toinen on Tournament ja toinen Pick-Up Play.
Tournament -muoto on samantapainen verrattuna alkuperäisen "Guild Warsin" kiltasotiin, joissa pelaajien kokoamat viiden pelaajan ryhmät taistelevat toisiaan vastaan erilaisissa areenoissa tyylisesti. Pick-up play mahdollistaa jopa kahden erillisen pelaajan keskinäisen taistelun toisiaan vastaan. Pelaajamääriä taisteluissakin pystyy valitsemaan esimerkiksi 1vs1, 4vs4 tai 8vs8. Pystyt valitsemaan itse oman tiimisi tai mennä vain yksin odottamaan taistelua ja päästä sattumanvaraiseen tiimiin.


title: Guild Wars 2

text: Gamescom 2011 -messuilla esiteltiin Structured PvP suurelle yleisölle, jossa vastakkain pelasivat viisi ArenaNetin työntekijää ja Guild Boon Control -tiimi taistelivat vastakkain kahden ottelun verran. Sivun lopussa on linkki videoon.


title: Guild Wars 2

text:
On maailmojen eli servereiden välinen taistelumuoto, jossa sadat tai jopa tuhannet pelaajat taistelevat yhdessä toista maailmaa vastaan. Taistelut kestävät aina yhden viikon ja ovat jatkuvasti käynnissä. Taisteluun voi mennä halutessaan ja näin ollen myös lähteä taistelusta vapaasti.
Taistelun tiimellyksessä valloitetaan linnakkeita, kaivoksia ja kyliä, sekä pidetään kauppareitit puhtaina vihollisista ja rakennetaan ja soditaan jopa sotakoneilla. Näin ollen voidaan olettaa, että nämä taistelualueet ovat jättimäisiä ja vallattavaa sekä tuhottavaa riittää.


title: Guild Wars 2

text: Pelin kontrollointi ja liikkumistapa tulee muuttumaan suuresti. Monista muista MMORPG-peleistä tuttu ”klikkaa ja liiku” ("click to move") -hahmonliikuttamistapa on poistettu kokonaan. Taistelun kontrollointi tulee kokemaan radikaaleja muutoksia jotka eivät ole tyypillisiä perinteisille MMORPG-peleille. Taistelu on entistä aktiivisempaa; mukaan lukien pohjassa pidettävät torjuntataidot, maahan kohdennetut taiat ja hyökkäykset sekä taidot, joilla pelaaja voi torjua aluevahinkoa tekevien taitojen vaikutuksen.


title: Guild Wars 2

text: "Guild Wars 2":n uuden pelimoottorin myötä peliin tulee mukaan myös liikkuminen pystysuunnassa, joka mahdollistaa hyppimisen esteiden yli niin kuin myös sukeltamisen ja taistelun veden alla. Uudella hahmon animoinnin koodauksella mahdollistetaan monien taikojen, hyökkäysten ja taitojen käytön liikkuessa parantaen näin taistelun sulavuutta.


title: Guild Wars 2

text: Alkuperäisen "Guild Warsin" pelimoottoria on paranneltu tukemaan vielä yksityiskohtaisempaa pelimaailmaa, laajempia valoefektejä sekä varjoja kuin alkuperäisessä pelissä. Äänipuolta ja tarinankerrontavideoita on paranneltu entisestä. Taitojen aktivointijärestelmää on kehitetty joustavammaksi ja liikkuvutta on lisätty parantamaan taistelukokemusta.


title: Guild Wars 2

text: Pelitaidetta tullaan käyttämään tarinankerrontavideoilla ja latausruuduissa.


title: Guild Wars 2

text: Peli tukee DirectX 10:tä, mutta ei ole pakollinen. "Guild Wars 2" käyttää Havok-fysiikkamoottoria sekä näkymättömien objektien (esimerkiksi toisen objektin takana oleva objekti) efektien poistoa, joka parantaa suorituskykyä raskaissa peleissä.


title: Guild Wars 2

text: Pelin juoni sijoittuu fantasiamaailma Tyriaan, 250 vuoden päähän "Guild Warsin" ensimmäisen, sekä viimeisen laajennuksen, "Eye of the Northin" tapahtumista. Viisi lohikäärmettä muinaisilta ajoilta heräävät mannermaan syvyyksissä ja nousevat jälleen luomaan tuhoa ympäri Tyriaa, sekä turmelemaan sen asuttajia. Heistä ensimmäinen, Primordus heräsi Asuran kotisijoilla, häätäen heidät maanpinnalle. Poismenneiden kääpiöiden mailla, kaukana vuoristoissa lohikäärme Jormag herää ja yksi Kristalliaavikolla. Neljäs lohikäärme, Zhaitan, herää Orrin valtakunnan raunioista katkaisten yhteydet muihin maanosiin, Canthaan (Factions) ja Elonaan (Nightfall). Ihmiset, jotka ennen olivat vallitseva rotu Tyriassa, ovat kärsineet useita menetyksiä sotien ja myrskyjen takia. Heidän määränsä on pienentynyt suuresti muiden rotujen tasolle. Ikivanhat ja uudetkin rodut nousevat vastustamaan pahuutta. Kaupunkeja on tuhottu ja rakennettu uudelleen, valtakuntia valloitettu ja uudistettu uusien hallitsijoiden myötä. Tyria on muuttunut paljon tässä ajassa.


title: Guild Wars 2

text: Pelaajien on yhdistettävä toisilleen jopa vihamieliset rodut, vastustamaan yhteistä vihollista. Sitä vaaditaan, jotta lohikäärmeet ja heidän sotajoukkonsa voidaan pysäyttää.


title: Guild Wars 2

text:
Pelimaailman tapahtumista voi lukea lisää kolmesta kirjasta, joista tähän mennessä kaksi, "Ghosts of Ascalon" ja "Edge of Destiny", on jo julkaistu.
"Guild Wars 2" julkistettiin "Eye of the North" -lisäosan julkistamisen yhteydessä 27. maaliskuuta 2007. Samalla ilmoitettiin, että "Guild Warsin" episodimaisten lisäosien teko lopetetaan "Guild Wars 2":n takia. Kokonaan uuden pelin valmistamisen syyksi ilmoitettiin suuri parannusten määrä, joita pelintekijät halusivat tehdä. Niitä varten tarvittiin kokonaan uusi pelimoottori.


title: Guild Wars 2

text: Pelintekijät hylkäsivät sekä alpha- että betatestin, joita he olivat käyttäneet alkuperäisen "Guild Warsin" työstön aikana. ArenaNet oli huomannut, että pelaajien käsitys beta -testeistä oli muuttunut. Heidän mielestään beta -testejä nykyään pidettiin ikään kuin demo -versioina, joita kokeillaan ennen ostamista, eikä pelin testaamisina, joilla etsittäisiin vikoja pelistä. Vuodelle 2008 ilmoitettu betatesti hylättiin juuri tästä syystä. Pelintekijät halusivat antaa muuttuneelle ”betatestikansalle” mahdollisimman hyvän pelikokemuksen.


title: Guild Wars 2

text: Elokuussa, vuonna 2009 ArenaNetin mielestä peli oli sen verran hyvässä kunnossa, että se viitsittiin näyttää suurelle yleisölle. He julkistivat ensimmäisen trailerin Gamescom -pelimessuilla Saksassa, jossa esiteltiin luonnospiirustusten lomassa pelisarjan kehittynyttä grafiikkaa, uusia pelattavia rotuja ja esimerkiksi mahdollisuuden hyppiä sekä uida.


title: Guild Wars 2

text: Marraskuussa, vuonna 2009 NCSoftin toimitusjohtaja Jaeho Lee ilmoitti, että pelin julkaisuaika oltiin suunniteltu vuoden 2010 lopulle, mutta sanoi että peli julkaistaan todennäköisimmin vuoden 2011 puolella.


title: Guild Wars 2

text: Ensimmäinen julkinen demo oli kokeiltavissa vuonna 2010 Gamescom -pelimessuilla Saksan Colognessa 19.-22. elokuuta. Pelin sai erittäin paljon positiivista palautetta messuilla olleilta testaajilta, ja myös videot, joita on julkaistu ympäri internetiä, ovat saaneet paljon hyvää palautetta.


title: Guild Wars 2

text: Vuonna 2011 Arenanet julkisti tiedon, että vuoden 2011 aikana pelistä tulee olemaan ainakin suljettu betatesti ja tästä saatujen tietojen perusteella määritellään avoimen betatestin aika ja pelin julkaisu.


title: Guild Wars 2

text: Suuret muutokset Guild Wars 2:ssa verrattuna alkuperäiseen ja muihin MMORPG-peleihin ovat taidot ("skills"). "Guild Wars 2":ssa taitoja voi olla yhdessä buildissa kymmenen kappaletta, joista viisi ensimmäistä perustuu aseeseen. Sauvan valittaessa taidot ovat elementaali -painotteisia esimerkiksi meteorisade, joka tekee isolle alueelle vahinkoa ja näin ollen kaikille alueella oleville vihollisille vahinkoa, kun taas miekan valittaessa taidot ovat nopeita lähikontaktihyökkäyksiä, jotka vaikuttavat myös ympäröiviin vihollisiin, käytössä olevasta taidosta riippuen. Kun aseena on jousi tai kivääri, taidot ovat tarkoitettu pitkän kantaman taisteluun. Loput viisi taitoa pelaaja valitsee itse ja nämä koostuvat yhdestä parannus- ("heal skills"), yhdestä eliitti- ("elite skills") ja kolmesta avustustaidosta ("utility skills"). Avustustaidot voivat esimerkiksi nostaa hahmon tekemää tai laskea vihollisen tekemää vahinkoa.


title: Guild Wars 2

text: Taitojen aiheuttamat tilat viholliseen tai itseesi näkyvät selvemmin "Guild Wars 2":ssa kuin muissa peleissä. Tähän kehittäjät ovat pyrkineet, jottei pelaajien tarvitse olla lukemassa jatkuvasti eri taitojen selostuksia siitä mitä ne tekevät. Pelaaja näkee selvästi esimerkiksi myrkytyksen, heikkouden ja verenvuodon sekä vihollisessa että itsessään – eikä erillistä selitystä tilanteessa vaadita.


title: Guild Wars 2

text: Vuoden 2012 aikana ArenaNet järjesti useita beta-viikonloppuja ja servereiden sietokykytestejä, joiden aikana pelin ennakko-ostaneet pääsivät pelaamaan ja mahdollisesti korjauttamaan virheitä. Beta-viikonloppujen aikana peliin tehtiin suuriakin muutoksia, muun muassa hahmoluokkien välistä tasapainoa korjattiin. Lisäksi pieniä bugeja korjattiin julkaisuversioon.


title: Guild Wars 2

text: Peli julkaistiin 28. elokuuta 2012, mutta pelin ennakkoon ostaneet saivat kolmen päivän varaslähdön ja ennakkotilaajan yhden päivän. Varaslähtöpäivinäkin pelaajat kohtasivat yhteysongelmia, eivätkä päässeet kirjautumaan peliin serveriongelmien takia. Ongelmat jatkuivat paikoitellen aina julkaisupäivään asti ja siitä eteenpäin. Muun muassa pelin Trading Post -ominaisuus oli poissa käytöstä monta viikkoa.


title: Guild Wars 2

text: "Guild Wars 2":n musiikin säveltää ensimmäisenkin osan musiikkeja aikaisemmin säveltänyt Jeremy Soule. Hän on myös säveltänyt tunnettuun "The Elder Scrolls" -pelisarjan kolmeen uusimpaan peliin musiikit.


title: Toržokin piiri

text: Toržokin piiri () on paikallinen itsehallintoalue Tverin alueen keskiosassa Venäjällä. Vuonna 1929 perustetun piirin pinta-ala on 3 128 neliökilometriä ja asukkaita on 23 100 henkeä (vuonna 2009).


title: Toržokin piiri

text: Piirin hallinnollinen keskus on Toržokin kaupunki, joka ei kuuluu sen yhteyteen, vaan muodostaa erillisen kaupunkipiirikunnan. Toržokin piiriin kuuluu 22 maalaiskuntaa:


title: Toržokin piiri

text: Piirin kautta kulkee Moskovan ja Pietarin välinen M 10 -valtatie sekä Rževin, Lihoslavlin ja Ostaškovin väliset rautatiet. Huomattavin joki on Tvertsa. Maatalous on keskittynyt maidon ja lihan tuotantoon sekä pellavan viljelyyn.


title: Olavi Maununpoika (Norjan kuningas)

text: Olavi Maununpoika ("Olav Magnusson", 1099 – 22. joulukuuta 1115) oli Norjan kuningas 1103–1115. Hänestä tuli kuningas yhdessä veljiensä Östenin ja Sigurdin kanssa heidän isänsä Maunu Paljassäären kuoltua vuonna 1103. Koska Olavi oli kuninkaaksi tullessaan vielä hyvin nuori, hallitsivat hänen vanhemmat veljensä myös hänen osuuttaan valtakunnasta. Olavin merkitys kuninkaana jäi vähäiseksi, sillä hän kuoli jo kuudentoista vuoden iässä.


title: Strömsundin kunta

text: Strömsundin kunta () on Jämtlandin läänissä sijaitseva Ruotsin kunta. Maakuntajaossa se kuuluu Jämtlandiin, Ångermanlandiin ja Lappiin. Kunnan keskustaajama on Strömsund.


title: Strömsundin kunta

text: Kunnan maapinta-ala on 10 464,65 neliökilometriä (1.1.2016) ja asukasluku 11 712 henkeä (31.12.2015).


title: Strömsundin kunta

text: Strömsund on lääninsä pohjoisin kunta, ja lännessä se rajoittuu Norjaan. Pinta-alaltaan Strömsund Ruotsin kuudenneksi suurin kunta. Sen läpi kulkevat Inlandsbanan-rautatie ja maantiet E-45, 342 ja 345.


title: Strömsundin kunta

text: Vuonna 2007 kunnassa oli 47,54 km² peltoa, joten saman ajankohdan maapinta-alaan vertaamalla saadaan peltojen osuudeksi 0,4 prosenttia kunnan maapinta-alasta.


title: Strömsundin kunta

text: Kunnassa sijaitsevat Fångsjönin kalliomaalaukset, jotka on luokiteltu muinaisjäännöksiksi.


title: Strömsundin kunta

text: Nykyisen kunnan alue koostuu seitsemästä entisestä pitäjästä, jotka olivat Ström, Alanäs, Hammerdal, Frostviken, Fjällsjö, Bodum ja Tåsjö. Jokaisesta pitäjästä perustettiin vuonna 1863 oma maalaiskunta. Vuonna 1893 Hammerdalin maalaiskunnasta erotettiin Gåxsjön maalaiskunta.


title: Strömsundin kunta

text:
Vuoden 1952 kuntauudistuksessa muodostettiin seuraavat "suurkunnat":
Tåsjön maalaiskunta liitettiin Fjällsjön maalaiskuntaan vuonna 1967. Fjällsjö ja Tåsjö kuuluivat aiemmin Västernorrlandin lääniin, mutta ne siirrettiin Jämtlandin lääniin vuonna 1971. Samana vuonna maalaiskunnat muutettiin kunniksi. Vuonna 1974 perustettiin nykyinen Strömsundin kunta yhdistämällä Strömin, Frostvikenin, Hammerdalin ja Fjällsjön kunnat. Uusi kunta sai nimekseen Strömsund keskustaajamansa mukaan. Strömsund oli taajaväkinen yhdyskunta vuosina 1901–1962 ja Hammerdal vuosina 1941–1965.


title: Strömsundin kunta

text: Muodostamisensa aikoihin uudessa kunnassa oli noin 17 600 asukasta, joten väkiluku on vähentynyt yli 5 000 asukkaalla 1970-luvun puolivälin jälkeen. Strömsundin kunta on leimallisesti haja-asutusaluetta. Taajamissa asuu 60 % väestöstä; keskustaajaman osuus kunnan väestöstä on 28 %.


title: Strömsundin kunta

text: Kaikilla Strömsundin alueella sijainneilla maalaiskunnilla oli käytössään vaakuna.


title: Strömsundin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 80 Suomessa syntynyttä, mikä vastasi 0,7 prosenttia kunnan väestöstä.


title: Strömsundin kunta

text: Vielä vanhempien vuoden 1984 lopun tietojen mukaan 2,5 prosenttia kunnan asukkaista oli ulkomailla syntyneitä. Tuolloin kunnassa asui 119 Suomessa syntynyttä, mikä vastasi 0,7 prosenttia kunnan väestöstä.


title: Strömsundin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 160 128 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 58 000 kruunua.


title: Strömsundin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Strömsundin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Strömsundin kunta

text: Kunnassa on 7 taajamaa, joiden osuus kunnan väestöstä vuoden 2010 lopussa oli 55,7 prosenttia. Taajamien ulkopuolella asui tuolloin 5 400 asukasta. Seuraavassa on lueteltu kunnan alueella sijaitsevat taajamat väkilukuineen:


title: Strömsundin kunta

text: Kunnan keskustaajama on lihavoitu.


title: Strömsundin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Strömsundin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Strömsundin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Strömsundin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Strömsundin kunnanvaltuustossa vuodesta 1973 lähtien.


title: Strömsundin kunta

text: Vuodesta 2016 alkaen kunta on jaettu seuraaviin piireihin:


title: Strömsundin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Strömsundin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: John Hopkins

text: John Hopkins (s. 1974 Lontoo, Englanti) on englantilainen näyttelijä. Hän on näytellyt muun muassa televisiosarjoissa "Midsomerin murhat", "Family Affairs" ja "Robin Hood". Hän näytteli vuonna 2010 valmistuneessa elokuvassa "Liisa Ihmemaassa".


title: Allison Iraheta

text: Allison Iraheta (s. 27. huhtikuuta 1992 Los Angeles, Kalifornia) on elsalvadorilais-yhdysvaltalainen laulaja ja kitaristi, joka sijoittui neljänneksi "American Idol" -laulukilpailun kahdeksannella tuotantokaudella vuonna 2009. Ennen "Idol"-kilpailua Iraheta voitti Telemundo-kanavan laulukilpailun "".


title: Allison Iraheta

text: "American Idolin" jälkeen Iraheta teki levytyssopimuksen 19 Entertainmentin ja Jive Recordsin kanssa. Hänen debyyttialbuminsa "Just Like You" julkaistiin 1. joulukuuta 2009.


title: Allison Iraheta

text: Iraheta syntyi Glendalessa, Kaliforniassa elsalvadorilaisille vanhemmille, jotka olivat muuttaneet Yhdysvaltoihin ennen tyttärensä syntymää. Allison on perheen kuopus, ja hänellä on kaksi vanhempaa sisarusta. Vuonna 2001 Iraheta alkoi ottaa laulutunteja Raphael Enriquezilta Los Angeles Music and Art Schoolissa.


title: Allison Iraheta

text: Iraheta on ollut solisti yhtyeessä Halo Circus vuodesta 2013 lähtien. Yhtyeen debyytti albumi "Bunny" julkaistiin 23. kesäkuuta 2016. Maaliskuussa 2018 yhtye julkaisi uuden albumin "Robots and Wranglers."


title: Avioliitto (mormonismi)

text: Avioliitto on Myöhempien Aikojen Pyhien Jeesuksen Kristuksen Kirkon ja muissa myöhempien aikojen pyhien liikkeeseen kuuluvien yhteisöjen teologiassa keskeisellä sijalla. Se ei ole mormoniopin mukaan vain sosiaalisesti tärkeä yhteiskunnan perusyksikkö, jonka tehtävänä on luoda lapsille mahdollisimman hyvä kasvuympäristö, vaan sillä on myös merkittävä hengellinen rooli. Avioliiton solmimisella on mormonien mukaan merkitystä ihmisen pelastuksessa ja hänen iankaikkisessa kohtalossaan. Se on mormoniteologiassa osa pelastussuunnitelmaa, jonka taivaallinen Isä on laatinut lastensa hyödyksi.


title: Avioliitto (mormonismi)

text: Mormoniteologian mukaan Jumala loi ihmisen alussa "sekä" mieheksi "että" naiseksi (1. Mooseksen kirja 1:27). Tämän takia kumpikaan sukupuoli ei yksinään ole "täysi". Täyteen ihmisyyteen kuuluu sekä mies että nainen, jotka tulevat avioliitossaan "yhdeksi lihaksi". Koska vain täydellisillä ihmisillä on mahdollisuus päästä Jumalan välittömään läsnäoloon eli "korotukseen", ei korotukseen ole mahdollista päästä ilman aviopuolisoa. Mormoniteologia viittaa tässä apostoli Paavaliin, jonka mukaan "Herrassa ei ole vaimoa ilman miestä eikä miestä ilman vaimoa" (1. Kirje korinttolaisille 11:11). Avioelämässään mormonit katsovat myös seuraavansa taivaallisen Isänsä ja Äitinsä esimerkkiä ja heijastavansa heitä tässä maailmassa.


title: Avioliitto (mormonismi)

text: Toisin kuin monissa kristillisissä yhteisöissä, seksuaalisuus ei mormoniteologiassa ole synnillistä tai vältettävää. Avioliitossa toteutettua seksuaalisuutta pidetään kauniina ja pyhänä asiana. Se ei ole vain keino lasten hankkimiseksi, vaan tapa osoittaa kiintymystä ja rakkautta puolisoiden välillä sekä ilon ja mielihyvän lähde. MAP-kirkko ei nykyään pyri säätelemään tapoja, joilla aviopuolisot toteuttavat seksuaalisuutta elämässään, kunhan ne eivät tuota toiselle puolisolle kärsimystä tai alista tätä.


title: Avioliitto (mormonismi)

text: MAP-kirkon käsitys aviopuolisoiden rooleista on melko perinteinen. Sen mukaan sekä aviomiehellä että -vaimolla on perheessä oma roolinsa, joka heijastaa Jumalan luomisjärjestystä. Sen noudattaminen on avain onnelliseen perhe-elämään. Kirkon teologian mukaan aviomiehen kutsumuksena on olla perheen pää. Hän on esimerkiksi viime kädessä vastuussa perheen elatuksesta ja turvallisuudesta. Kirkko korostaa kuitenkin, että perheen päänä oleminen on ymmärrettävä ensi sijassa palvelutehtäväksi. Sen tärkeä osa-alue on pappeuden toteuttaminen arkisessa elämässä. Perheen isä toimii perheensä pappina esimerkiksi rukoillessaan perheensä puolesta, siunatessaan sen jäseniä tai johtaessaan perheiltoja. Aviovaimon kutsumuksena on ennen muuta olla äiti. MAP-kirkko on toistuvasti tuominnut feminismin, joka sen mukaan haluaa vääristää perheenjäsenten rooleja ja siten hajottaa perheen asemaa.


title: Avioliitto (mormonismi)

text: MAP-kirkko tunnustaa siviiliviranomaisten edessä solmitun avioliiton päteväksi, mikäli se on kirkon yleisten moraaliperiaatteiden mukainen. Samaa sukupuolta olevien avioliittoa ei tunnusteta päteväksi, vaikka maan lait sen sallisivatkin, ei liioin moniavioisia liittoja. Myöskään avoliittoa ei pidetä hyväksyttävänä, vaikka se olisikin paikallisessa kulttuurissa hyväksytty yhteiselämän muoto.


title: Avioliitto (mormonismi)

text: Vaikka siviiliavioliitot ovatkin MAP-kirkon mielestä päteviä, niissä ei sen mielestä kuitenkaan toteudu avioliiton täyteys. Kirkon käsityksen mukaan ne nimittäin purkautuvat ihmisen kuollessa. Näin solmittu liitto on siis solmittu vain "täksi ajaksi". Jumalan välittömään läheisyyteen eli "korotukseen" päästäkseen ihmisen on kuitenkin solmittava avioliitto myös "iankaikkisuudeksi". Tämä on mahdollista vain mormonitemppelissä, ja sen voi solmia vain henkilö, jolla on vaadittava ns. Melkisedekin pappeuden valtuus. Useissa maissa mormonitemppeleissä on mahdollista solmia myös siviilioikeudellisesti pätevä avioliitto. Mikäli aviopari on jo vihitty siviilioikeudellisesti pätevästi, heidät voidaan "sinetöidä" toisiinsa temppelissä. Vain tällä tavoin vahvistetut avioliitot ovat mormoniteologian mukaan päteviä myös tämän elämän jälkeen, iankaikkisuudessa. Tämä on eräs syistä, miksi temppelissä käyntiä pidetään välttämättömänä korotukseen pääsemiselle. Myös lapset voidaan sinetöidä vanhempiinsa temppelissä, jotta perheyhteys säilyisi kuoleman rajan ylikin.


title: Avioliitto (mormonismi)

text: Mormonikirkon käsityksen mukaan he, joille avioliiton solmiminen on tässä maailmassa ollut mahdotonta, tulevat saamaan siihen mahdollisuuden tuhatvuotisessa valtakunnassa. Erityisesti naisia varoitetaan solmimasta avioliittoa epämieluisan miehen kanssa vain korotukseen pääsemiseksi. Sitä vastoin miehiä varoitetaan siitä, että avioliiton solmimatta jättäminen ilman pätevää syytä on raskas synti.


title: Avioliitto (mormonismi)

text: Koska avioliitolla katsotaan olevan syvällinen hengellinen merkitys, suhtaudutaan avioeroon kielteisesti. Kirkko kuitenkin ymmärtää avioliiton jatkamisen joissain tilanteissa mahdottomaksi (esim. uskottomuus tai puolison väkivaltaisuus), eikä avioeroa tuomita tällaisissa tapauksissa. Myös "iankaikkisuudeksi" solmittu liitto voidaan purkaa USA:ssa toimivien kirkon apostolien päätöksellä.


title: Avioliitto (mormonismi)

text: Koska avioliittoa pidetään MAP-kirkossa hyvin pyhänä, korostaa kirkko voimakkaasti seksuaalisen siveyden vaatimuksia. Esiaviollista seksiä, aviollista uskottomuutta, homoseksuaalisuutta ja masturbaatiota pidetään raskaina synteinä perhettä vastaan. Kirkon jäseniä kehotetaan siveyteen ja puhtauteen myös sanoissa ja ajatuksissa. Tämän takia kirkon jäseniä varoitetaan lukemasta tai katselemasta pornografiaa tai muuten siveellisesti arveluttavaa materiaalia.


title: Avioliitto (mormonismi)

text: MAP-kirkko on pyrkinyt (oman käsityksensä mukaan) puolustamaan perheen ja avioliiton asemaa myös yhteiskunnallisesti. Kirkon edustajat ovat esimerkiksi varoittaneet feminismistä, joka heidän mukaansa pyrkii hävittämään Jumalan luomisjärjestyksessä määräämät miehen ja naisen roolit ja täten kaivamaan maata perheen ja avioliiton alta. Tämän lisäksi MAP-kirkko on syyttänyt feministejä moraallittomuuden, esimerkiksi avioliiton ulkopuolisen seksin ja abortin edistämisestä. Viime aikoina MAP-kirkko on profiloitunut ennen muuta samaa sukupuolta olevien avioliittojen ja rekisteröityjen parisuhteiden vastustajana.


title: Avioliitto (mormonismi)

text: MAP-kirkko on laatinut useita perheohjelmia, joiden tarkoituksena on auttaa avioliittoja ja perheitä selviytymään arjesta. Niitä voidaan verrata kirkkojen perheneuvontaan. Erona on, että MAP-kirkon ohjelmat ovat yleensä maallikkovapaaehtoisten vetämiä.


title: Avioliitto (mormonismi)

text: MAP-kirkon tärkein viimeaikainen perhettä käsitellyt julkaisu on vuonna 1995 julkaistu "Perhe - julistus maailmalle", joka kirkossa tunnetaan yleensä nimellä Perhejulistus. Siinä MAP-kirkon johto asettuu voimakkaasti tukemaan perinteistä perhemallia. Julistuksen pääasiallinen sävy on positiivinen. Se käsittelee avioliittoa ja perhettä Jumalan ihmisille antamina lahjoina, jotka on annettu ihmiskunnan iloksi ja hyödyksi.


title: Avioliitto (mormonismi)

text: MAP-kirkossa harjoitettiin 1830-luvulta lähtien moniavioisuutta, ensin salassa ja vuodesta 1852 julkisesti. Kirkon opetuksen mukaan kyseessä oli Jumalan kirkon perustajalle Joseph Smithille antama käsky, jonka tarkoituksena oli antaa mahdollisimman monelle mahdollisuus solmia iankaikkinen avioliitto ja päästä sen kautta nousemaan "korotukseen". Moniavioisuus herätti kirkon ulkopuolella runsaasti vastustusta. Vuonna 1890 kirkon neljäs presidentti Wilford Woodruff ilmoitti kirkon luopuvan moniavioisuudesta. Käytännössä yksittäisiä moniavioisia liittoja solmittiin vielä tämän jälkeenkin.


title: Avioliitto (mormonismi)

text: Nykyään MAP-kirkko suhtautuu moniavioisiin liittoihin jyrkän kielteisesti. Jo yhteydenpito moniavioisuutta tukeviin ryhmiin voi olla peruste erottamiselle, kyseisen liiton solmimisesta puhumattakaan. On kuitenkin olemassa lukuisia pieniä MAP-kirkon ulkopuolisia, opillisesti mormonistisia ryhmittymiä, jotka hyväksyvät moniavioisuuden ja myös harjoittavat sitä. Suurin osa näistä lasketaan kuuluvaksi mormonifundamentalistien liikkeeseen.


title: Laura Howard

text: Laura Howard (oik. Laura Simmons; s. 1977 Lontoo) on englantilainen näyttelijä. Hänet tunnetaan televisiosarjoista "Midsomerin murhat", "Soldier Soldier" ja "Sairaalaelämää".


title: Qazbegi

text: Qazbegi voi tarkoittaa:


title: Seinäjoen Urheilijat

text: Seinäjoen Urheilijat on vuonna 1931 perustettu seinäjokelainen urheiluseura. Seuran lajeja ovat maastohiihto ja pikaluistelu.


title: Seinäjoen Urheilijat

text: Seuraa on edustanut muun muassa pikaluistelija Pekka Koskela.


title: Danmarks Radio

text: Danmarks Radio ("DR") on Tanskan kansallinen yleisradioyhtiö. Yhtiö perustettiin vuonna 1924 nimellä Radioordningen. Nimi vaihtui vuonna 1926 Statsradiofonieniksi ja vuonna 1959 Danmarks Radioksi.


title: Danmarks Radio

text: DR on Tanskan vanhin ja suurin sähköisen median toimija. Danmarks Radio oli yksi niistä 23 yleisradioyhtiöstä, jotka perustivat EBU:n vuonna 1950. Nykyisin DR ylläpitää neljää FM-radioasemaa, lukuisia digiradioasemia ja kuutta televisioasemaa. Lisäksi Danmarks Radiolla on kattava internetpalvelu.


title: Danmarks Radio

text: DR pitää yllä yhteensä kymmentä radiokanavaa, joista ensimmäinen perustettiin jo vuonna 1926. Kanavia ovat:Yhtiöllä on seitsemän televisiokanavaa, joista ensimmäinen aloitettiin pilottiprojektina vuonna 1949.


title: Livertäjät

text: Livertäjät ("Lalage") on käpinkäisten heimoon kuuluva varpuslintusuku. Livertäjien sukuun kuuluu BirdLifen mukaan 18 lajia. Toisissa lähteissä sukuun on esitetty erilaisia lajimääriä.


title: Velikaja

text: Velikaja (, tai "Pihkva Emajõgi", võroksi "Pihkva Imäjõgi") on Venäjän Pihkovan alueella virtaava, Peipsijärven eteläosaan eli Pihkovanjärveen laskeva joki. Se muodostaa osa Itämereen laskevan Narvanjoen vesistöä.


title: Velikaja

text: Joen pituus on 430 kilometriä ja valuma-alue noin 25 200 neliökilometriä. Joki saa alkunsa Bežanitsyn ylängöltä. Sen varrella sijaitsevat Ostrovin, Opotškan ja Pihkovan kaupungit. Alajuoksulta noin 20 kilometriä on purjehduskelpoista, joidenkin vanhempien lähteiden mukaan 40 kilometriä.


title: Sieppokäpinkäiset

text: Sieppokäpinkäiset ("Hemipus") on vangojen heimoon kuuluva varpuslintusuku. Aiemmin suku luettiin kuuluvaksi käpinkäisiin. Sieppokäpinkäisten sukuun kuuluu BirdLifen mukaan kaksi lajia.


title: Jeremy Davies

text: Jeremy Davies (s. Jeremy Davies Boring 8. lokakuuta 1969 Saugus, Kalifornia, Yhdysvallat) on yhdysvaltalainen elokuva- ja televisionäyttelijä. Hänet tunnetaan parhaiten Timothy P. Uphamin roolista elokuvassa "Pelastakaa sotamies Ryan" ja Daniel Faradayn roolista televisiosarjassa "Lost".


title: Jeremy Davies

text: Jeremy Davies Boring syntyi Sauguksessa, Kaliforniassa, ja asui lapsuutensa Traverse Cityssä Michiganissa. Hän on lastenkirjailija Mel Boringin poika (Davies on hänen äitinsä tyttönimi). Hänellä on kolme sisarusta. Daviesillä on skotlantilaisia ja englantilaisia sukujuuria.


title: Jeremy Davies

text: Daviesin vanhemmat erosivat kun hän oli nuori. Jeremy jäi asumaan äitinsä kanssa Kansas Cityyn aina 1970-luvun puoliväliin asti, kun hänen äitinsä kuoli lupukseen. Tämän jälkeen Jeremy muutti asumaan isänsä ja äitipuolensa luokse Santa Barbaraan Kaliforniaan. Perhe muutti takaisin Keskilänteen vuonna 1986. Davies kävi lukion Rockfordissa Iowassa. Myöhemmin hän opiskeli draamaa American Academy of Dramatic Arts -koulussa Pasadenassa Kaliforniassa.


title: Jeremy Davies

text: Vuonna 1992 Davies näytteli kahdessa "Kesä 68" -sarjan jaksossa. Uransa alkupuolella hän esiintyi myös pienissä rooleissa muun muassa NBC TV:n elokuvassa "Tappaja univormussa" sekä sarjoissa "Melrose Place" ja "General Hospital" vuonna 1993. Davies sai roolin Subarun televisiomainoksessa, jossa hänen hahmonsa vertaa autoa punk rockiin. Lukuisat ohjaajat ja teollisuus voimat huomasivat mainoksen ja pian Davies huomasi hänelle lähetettävän useita elokuvakäsikirjotuksia. Hän alkoi rakentaa uraansa elokuvissa kuten "Twister".


title: Jeremy Davies

text: Vuonna 1998 Davies sai roolin Steven Spielbergin toiseen maailmansotaan sijoittuvassa elokuvassa "Pelastakaa sotamies Ryan", jossa hän näytteli Timothy P. Uphamia, amerikkalaista kielitieteilijää. Jeremyn esitys sai hyvän vastaanoton ja toi hänelle lisää mainetta näyttelijänä.


title: Jeremy Davies

text: Tämän jälkeen Davies esiintyi muun muassa elokuvissa "Secretary", "The Laramie Project" ja "The Million Dollar Hotel". Vuonna 2002 hän näytteli elokuvassa "Solaris" George Clooneyn kanssa. Hän sai rooleistaan Satellite Award -ehdokkuudet rooleistaan The Laramie Projectissa ja Solariksessa. Vuonna 2004 hän esitti Charles Mansonia ABC:n versiossa "Helter Skelteristä".


title: Jeremy Davies

text: Davies esiintyi ABC:n hittisarjassa "Lost" sarjan neljännestä kaudesta lähtien. Jeremy esitti sarjassa fyysikko Daniel Faradayta. Hänen hahmostaan tuli yksi sarjan päähenkilöistä. Hän sai roolisuorituksestaan Saturn Award -ehdokkuuden vuonna 2010. "Lostin" päättymisen jälkeen Davies on näytellyt elokuvassa "It’s Kind of a Funny Story".


title: Zapadnaja Dvinan piiri

text: Zapadnaja Dvinan piiri () on paikallinen itsehallintoalue Tverin alueen lounaisosassa Venäjällä. Vuonna 1927 perustetun piirin pinta-ala on 2 816 neliökilometriä. Asukkaita on 16 600 henkeä (vuonna 2009).


title: Zapadnaja Dvinan piiri

text: Piirin hallinnollinen keskus on Zapadnaja Dvinan kaupunki. Lisäksi siihen kuuluu Staraja Toropan taajama sekä 5 maalaiskuntaa:


title: Zapadnaja Dvinan piiri

text: Vuosina 1927–1963 piirin nimenä oli "Oktjabrskin" eli "Lokakuun piiri". Nykyinen nimi perustuu piirikeskukseen, joka puolestaan on saanut nimensä seudulla alkunsa saavasta Väinäjoesta.


title: Zapadnaja Dvinan piiri

text: Piirin kautta kulkee Moskovan ja Riian välinen rautatie sekä Moskovasta Latvian rajalle suuntautuva M9-valtatie. Piiri on maatalousaluetta, jossa nykyään pyritään kehittämään myös matkailua.


title: Matthew Macfadyen

text: David Matthew Macfadyen (s. 17. lokakuuta 1974 Great Yarmouth, Norfolk, Englanti) on englantilainen näyttelijä. Hän on ollut SAG-palkintoehdokkaana. Macfadyen tuli tunnetuksi roolistaan elokuvassa "Soturit" (1998). Hän on näytellyt muun muassa elokuvissa "Enigma" (2001), "In My Father's Den" (2004), "Ylpeys ja ennakkoluulo" (2005), "Arvoituksia arkussa" (2007), "Charlien salattu elämä" (2007), "Frost/Nixon" (2008) ja "Robin Hood" (2010).


title: Matthew Macfadyen

text:
Macfadyen on näytellyt myös esimerkiksi televisiosarjoissa "Pikku Dorrit", "Erikoisjoukkue", "Criminal Justice", "Ashes to Ashes", "" ja "Taivaan pilarit".
Macfadyen on ollut naimisissa näyttelijä Keeley Hawesin kanssa vuodesta 2004 lähtien. Heillä on kaksi lasta, vuonna 2004 syntynyt tytär ja vuonna 2006 syntynyt poika.


title: Žarkovski

text: Žarkovski () on kaupunkimainen taajama Tverin alueella Venäjällä. Se sijaitsee Väinäjoen sivujoen Mežan varrella 324 kilometriä Tveristä lounaaseen. Taajama on Žarkovskin piirin keskus. Siellä on Moskovan ja Riian väliseltä rautatieltä Zemtsyssä haarautuvan sivuradan pääteasema (jatkoyhteys Smolenskiin ei ole käytössä). Asukkaita on 4 500 henkeä (vuonna 2009).


title: Žarkovski

text: Taajama on syntynyt 1920-luvulla Borkin ja Volnuškin kylien paikalle. Aluksi sen nimenä oli Žarki. Kaupunkimaisen taajaman statuksen se sai vuonna 1950. Nykyään Žarkovskissa on metsäteollisuutta ja meijeri.


title: Dharma Initiative

text: Dharma Initiative (lyhennettynä DHARMA, Department of Heuristics and Research on Material Applications, ) on fiktiivinen tutkimusryhmä televisiosarjassa "Lost".


title: Dharma Initiative

text: Dharma esiteltiin toisen tuotantokauden jaksossa "Orientaatio" ja sille perustettiin nettisivut vuonna 2008.


title: Dharma Initiative

text: Dharma Initiativea ja sen alkuperää tutkitaan ensimmäisen kerran orientaatiofilmin avulla Joutsen-asemalla jaksossa "Orientaatio". Tohtori Pierre Chang kertoo projektin alkaneen 1970-luvulla, jolloin sen perusti kaksi lääketieteen kandidaattia Michiganin yliopistosta, Gerald and Karen DeGroot. Dharman rahoitti Hanso Foundationin Alvar Hanso. He suunnittelivat perustavansa ”suuren yhteiskunnallisen tutkimusaloitteen", jossa tutkijat ja vapaasti ajattelevat maailman ympäri tutkisivat meteorologiaa, psykologiaa, parapsykologiaa, eläintiedettä, elektromagnetismia ja kuudetta alaa, jota filmi kuvaa ”utopistiseksi yhdyskunnaksi” - ennen kuin kuudes aihe poistettiin tavoitteesta.


title: Dharma Initiative

text: Jaksoissa "LaFleur" ja "Samanlainen mies" näytetään, että matemaatikko Horace Goodspeed oli vastuussa Dharma-aloitteen operaatioista Saarella 1970-luvun alusta jakson "Onnettomuus" aikaan. Avainpäätökset, jotka täytyi tehdä saarella, päätti komitea johon kuului kaikkien alojen päälliköt, muun muassa tutkimustyön päällikkö Stuart Radzinsky ja turvapäällikkö LaFleur (Sawyer). Jaksossa "Muuttuja" Faraday vahvisti, että Dharma-aloitteen päämaja sijaitsi vuodesta 1977 Ann Arborissa, Michiganissa.


title: Dharma Initiative

text: Vaihtoehtoisessa reality-pelissä "Lost Experience", joka sijoittuu vuoteen 2006, paljastetaan että Dharma-aloitteen päämäärä oli muuttaa mikä tahansa Valenzetti-yhtälön kuudesta kertoimesta, yhtälön joka ”ennustaa tarkan vuoden ja kuukauden jolloin ihmisyys kukistaa itsensä”, jotta ihmiset voisivat olla olemassa kauemmin aloitteen muuttamalla tuomiopäivää. Kertoimia kuvataan Valenzetti-yhtölän lukuina sekä numeroina jotka mainitaan sarjassa usein: 4, 8, 15, 16, 23 ja 42.


title: Dharma Initiative

text: Vuonna 1977 Dharman työntekijät porasivat suoraan elektromagneettiseen taskuun, vapauttaen katastrofaalisen määrän elektromagneettista energiaa. Tapahtumaan kutsutaan nimellä ”onnettomuus”. Radzinsky vaati poraamisen jatkamista tri. Pierre Changin varoituksista huolimatta. Joutsen-aseman vuonna 1980 nauhoitetussa orientaatiofilmissä Chang vaatii, että tietokonetta ei pidä käyttää muihin tarkoituksiin, kuten toisten asemien kanssa kommunikointiin. Kun Oceanic Airlinesin lennon 815 selviytyjät matkustavat vuoteen 1977, he yrittävät mitätöidä energian vapautumisen räjäyttämällä vetypommin. Pommi ei kuitenkaan luultavasti räjähtänyt, ja vaikka olisikin, se ei muuttanut historiaa. Kaikella mitä ajassa matkustaneet selviytyjät tekivät menneisyydessä oli jo arvo, eivätkä he siten muuttaneet mitään.


title: Dharma Initiative

text: Stuart Radzinskyn pommisuojaoveen maalaamien muistiinpanojen mukaan, onnettomuuden jälkeen Dharma-aloitteen tarvikkeet ränsistyivät. Kartassa mainitaan Cerberus-turvajärjestelmän rikkoutuminen ja aloitteen tarvikkeiden hykääminen sekä useita onnettomuuksia muun muassa 28. lokakuuta 1984, 1985 ja 7. joulukuuta 1987. Aikaan jolloin Danielle Rousseau tutkimusryhmänsä kanssa haaksirikkoutui saarelle vuonna 1988, suurin osa saaren laitteistosta oli hylätty, mukaan lukien radiotorni. Dharma-aloitteen jäsenet eivät kuitenkaan koskaan yrittäneet etsiä tai pelastaa Daniellea tai hänen ryhmäänsä, vaikka Danielle lähettikin hätäkutsua radiotornin avulla useiden vuosien ajan.


title: Dharma Initiative

text: Kun Dharma-aloite saapui saarelle, he taistelivat saaren alkuperäiskansaa, joita he kutsuivat ”vihamielisiksi” ja joita lennolta 815 selviytyneet kutsuivat ”Toisiksi”, vastaan. Vihamieliset olivat asuneet saarella jo kauan ennen aloitteen saapumista. Nuoli-aseman tehtävä oli tarkkailla ja kaavoittaa strategioita hyökätä vihamielisiä vastaan. Kun Benjamin Linus saapui saarelle vuonna 1970, vihamielisten ja Dharma-aloitteen välillä oli yhä avoin konflikti. Ennen vuotta 1974, vihamieliset rikkoivat sopimuksensa. Useissa sarjan jaksoissa mainitaan, että kansojen välillä oli ”raja” ja jotkin osat saarta kuuluivat vain toiselle ryhmälle. Tämä kuitenkin loppui vuonna 1992, jolloin Linus liittyi vihamielisiin ja tappoi Dharma-aloitteen jäsenet, tapahtuma jota kutsutaan nimellä ”puhdistus”. Ruumiit haudattiin suureen hautaan.


title: Dharma Initiative

text: Vuonna 2001 Stuar Radzinskyn itsemurhan jälkeen, Kelvin Joe Inman työskenteli yhä Dharma-aloitteelle Joutsen-asemalla. "Lostin" tuottaja Carlton Cuse on vahvistanut, että Kelvin oli oikeasti yksi Dharma-aloitteen jäsenistä. "Lost Experiencen" näyttelijä on sanonut Hanso Foundatioinin lopettaneen Dharma-aloitteen rahoittamisen vuonna 1987. "Lostin" toisella tuotantokaudella Joutsen-asemalle kuitenkin saapui uusi tarvikelähetys, joka viittaa siihen että joku rahoittaa silti saaren tapahtumia. Epilogissa paljastettiin että Guamilla sijaitsi Dharman logistinen varasto, josta lähetettiin saarelle säännöllinen ruokalähetys aina tietyin väliajoin. Asemalla työskentelivät Hector ja Glenn, jotka olivat tietämättömiä saarella tapahtuneesta ”puhdistuksesta” ja olivat lähettäneet saarelle ruokalähetyksiä yli 20 vuoden ajan heidän saatua saaren sijainnin selville Lamppu-asemalta tulleiden viestien perusteella. Heidän ollessa valmistelemassa seuraavaa ruokalähetystä, Ben Linus ilmestyy heidän luokseen ja kertoo että heidän työnsä on loppunut ja ettei Dharma Initiativea enää ole. Ben näyttää heille Hydra-aseman orientaatiovideon ja antaa heille lompakot, joissa on maksu heidän tekemästään työstä 20 vuoden ajalta.


title: Dharma Initiative

text: Dharma-aloite perusti saarelle yhdeksän asemaa, jotka olivat piilotettuja laitteistoja tai bunkkereita. Oceanicin lennon 815 haaksirikkouduttua saarelle syyskuussa 2004, selviytyjät löysivät useita Dharma-asemia. Ensimmäinen jonka selviytyjät löysivät, oli Joutsen, jota he kutsuivat nimellä ”luukku”. Sen jälkeen sarjassa on vierailtu yhdeksässä muussa asemassa, joista jokaisella on oma logonsa, joihin kaikkiin kuitenkin kuuluu kahdeksankulmio.


title: Dharma Initiative

text: Pommisuojaovessa esitellään kuusi rakennusta, joista vähintään neljässä on Dharma-aseman nimi ja ikoni: Joutsen, Liekki, Lääkintäasema ja Nuoli. Muita rakennuksia kuvataan kysymysmerkillä tai numerolla. Kahden oletetun aseman välille on piirretty katkoviiva. Kuutta rakennusta ympäröi suuri kysymysmerkki keskellä karttaa. Kartan ylävasemmalla on jokin muu rakennelma (seitsemäs rakennus), joka on kuitenkin pyyhitty yli. Joutsen-aseman pommisuojaoven kartta viittaa valoasemaan, säätieteen asemaan, asemaan ”CVII” ja toisiin joita ei ole koskaan näytetty sarjassa.


title: Dharma Initiative

text: Kartan kaakkoiskulman luukkujen lisäksi, kartassa on neljä neliskulmaista rakennusta joissa on merkinnät ”CVI”, ”CVII”, ”CVIII” ja ”CVIV”. Koska lukua CVIV ei esiinny roomalaisissa numeroissa, merkinnät ovat luultavammin CV 1, CV 2, CV 3 ja CV 4. Kartta väittää myös, että maanalainen tunneliverkosto yhdisti aikoinaan useita asemia. Kartan merkinnät viittaavat myös siihen, että tunnelit alkoivat rapistua 1980-luvun alussa, pian onnettomuuden jälkeen.


title: Dharma Initiative

text: Hydra on eläintieteellinen tutkimuslaitos pienellä saarella kahden mailin päässä pääsaaresta. Sen on kuvattu olevan tuplasti Alcatrazin kokoinen saari. Asemalla on häkkejä keskellä viidakkoa ja niissä pidettiin aikoinaan muun muassa jääkarhuja. Aseman vedenalaista kompleksia käytettiin akvaariona haille ja delfiineille. Aseman tunnus on Hydraa muistuttava olento. Kolmannella tuotantokaudella Toiset pitävät Jackiä, Katea ja Sawyeriä vankeina häkeissä. Kun Sawyer onnistuu selvittämään testin josta saa palkintona ruokaa, Tom kertoi hänelle että jääkarhuilta kesti tunteja keksiä sama. Myöhemmin Tunisian aavikolta löydettiin jääkarhun luuranko, jolla oli kaulassaan Hydra-aseman tunnus. Kolmannen kauden avausjaksossa nähtiin Dharma-symboli hain pyrstössä.


title: Dharma Initiative

text: Aseman viereen on rakennettu kiitorataa muistuttava laskeutumisalue luultavasti koneita varten. Toiset määräävät Katen ja Sawyerin pakkotyöhön rakentamaan kiitorataa, kunnes nämä karkaavat. Viidennellä kaudella Ajira Airwaysin lentokone onnistuu laskeutumaan samaiselle kiitoradalle. Viidennellä tuotantokaudella tri. Chang uhkaa määrätä Hurleyn Hydra-saarelle jääkarhun ulostetta siivoamaan, jos tämä puhuu kenellekään Orkidea-asemalle toimitettavasta ruumiista.


title: Dharma Initiative

text: 24. elokuuta julkaistussa epilogissa paljastettiin Hydran olleen asema 1. orientaatiovideolla kerrotaan myös huone 23:n tarkoitus.


title: Dharma Initiative

text: Nuoli-asema esiintyy ensimmäisen kerran jaksossa "Toiset 48 päivää". Jakson "Lähdön hinta" takaumassa näytetään kuinka tohtori Chang tekee orientaatiofilmin alkuperäistä osaa, ja selittää että asemalla on tarkoitus tarkkailla vihamielisiä ja kaavoittaa strategioita taisteluun heitä vastaan. Chang kuitenkin keskeytetään ennen kuin hän voi lopettaa lauseensa. Jakson "Mies taustalla" takaumassa näytetään yksi Dharma-aloitteen jäsenistä, Horace, oloasussaan jossa on Nuoli-aseman logo ja teksti ”matemaatikko”. Kun asema löydetään vuonna 2004, aseman oveen on kirjoitettu sana ”karanteeni”. Jaksossa "LaFleur", Horace käskee Nuoli-aseman ”valmistautua raskaaseen taisteluun”, uskoessaan vihamielisten suunnittelevan hyökkäystä.


title: Dharma Initiative

text: Kun lennon 815 takaosan selviytyneet löytäät Nuoli-aseman jaksossa "Toiset 48 päivää", se toimii luultavasti varastorakennuksena. Selviytyneet löytävät radion, lasisilmän ja osan Joutsen-aseman orientaatiofilmiä Raamatun sisään piilotettuna. Tuottajat Carlton Cusen ja Damon Lindelof ovat sanoneet jokaisen esineen olevan merkittävä, eikä satunnaisesti valittu.


title: Dharma Initiative

text: Joutsen on sarjassa ensimmäisenä nähty asema, jonka Locke löytää Boonen kanssa. Joutsen oli alun perin laboratorio, jossa Dharman jäsenet tutkivat sähkömagnetismia. Jaksossa "Onnettomuus" Dharma Initiativen jäsen Stuart Radzinsky sanoi aseman valmistuttuaan sallivan manipuloida sähkömagneettista voimaa, joka ”muuttaisi maailman”. Dharman rakentaessa asemaa he porasivat energiataskuun, mikä vapautti valtavan määrän sähkömagneettista energiaa. Asema rakennettiin esiintymän päälle korkiksi estääkseen energiaa purkautumasta. Asema suunniteltiin patoamaan energia kunnes huomattiin että energiakenttä kasvaisi rajattomasti, jolloin asemalle rakennettiin ”fail safe” -kytkin, joka tuhoaisi sähkömagneettisen esiintymän hätätilanteessa.


title: Dharma Initiative

text: Orientaatiofilmissä tohtori Chang mainitsee onnettomuudesta ja kertoi kuinka näppäintä painamalla energia neutraloidaan joka 108 minuutin välein syöttämällä koodi tietokoneeseen. Aseman seinässä on kello, joka kertoo ajan, jolloin näppäintä piti painaa. Kello alkaa hälyttää kun aikaa on jäljellä neljä minuuttia. Ajastimen kuluessa nollaan numerot muuttuvat hieroglyfeiksi ja asema alkaa täristä. Asemalla on myös ruoka- ja asevarasto, suihku, sängyt, kokoelma LP-levyjä ja kirjoja sekä tiski- ja pesukone. Asemalle on kaksi sisäänkäyntiä joista toinen eli luukun kansi on hitsattu umpeen. Asemalla on myös pommisuojaovet, jotka saatiin aktivoitua hätätilanteessa. Radzinsky ja Kelvin Joe Inman piirsivät salaisia viestejä yhteen aseman turvaovista, jotka voi nähdä ainoastaan pimeävalolampun avulla.


title: Dharma Initiative

text: Vuonna 2001 Desmond haaksirikkoutuu saarelle, jolloin Kelvin vie hänet asemalle. Kolmen vuoden ajan Desmond painaa näppäintä Kelvinin kanssa, kunnes hän seuraa tätä ulos ja tajuaa Kelvinin löytäneen purjeveneen, jolla Desmond haaksirikkoutui. Kelvin korjaa venettä ja aikoo paeta sillä. Raivoissaan Desmond tönäisee Kelvinin kuolettavasti päin kalliota. Desmond kiirehtii takaisin asemalle, jonka ajastin on ehtinyt kulua nollaan. Aseman alla ollut suuri sähkömagneettinen esiintymä kasvaa ja aiheuttaa Oceanicin lennon 815 onnettomuuden.


title: Dharma Initiative

text: Lennon 815 selviytyneiden edetessä asemalle Desmond vahingossa hajottaa tietokoneen ja pakenee. Sayidin korjatessa tietokoneen selviytyneet jatkavat numeroiden syöttämistä. Locke, joka ei enää usko numeroiden syöttämiseen, estää Mr. Ekoa syöttämästä niitä ja hajottaa tietokoneen näytön. Desmond tajuaa pudottaneensa lennon 815 myöhästymällä numeroiden syöttämisestä, minkä vuoksi hän kääntää hätäkatkaisinta, joka tuhoaa sähkömagneettisen esiintymän ja räjäyttää aseman. Tämän seurauksena taivas muuttuu purppuraksi ja Penelope ”Penny” Widmoren tutkimusryhmä havaitsee purkauksen, ilmoittaen Pennylle löytäneensä saaren.


title: Dharma Initiative

text: Aseman tunnus on joutsen.


title: Dharma Initiative

text: Liekki on Dharma Initiativen käyttämä tarkkailuasema, joka käyttää kaikuluotausta ja satelliittiyhteyksiä kommunikoidakseen ulkomaailmaan ja saarella olevien asemien kanssa. Aseman kautta voidaan myös tilata ruokalähetys saarelle. Tosin kuin muut asemat, Liekki ei ole maanalainen bunkkeri, vaan yksikerroksinen asuintalo, jonka katolla on suuri lautasantenni. Aseman sisällä on oleskelutilat, kuten keittiö ja tietokonehuone. Tilojen alapuolella on kellari, joka sisältää tarvikkeita, kuten kirjaston Dharma Initiativen toimintojen käsikirjoista. Aseman ulkopuolella on puutarha ja olintiloja muun muassa kanoille, lehmille ja vuohille. Asema oli viritetty C4-räjähteillä siltä varalta että vihamieliset yrittäisivät hyökätä asemalle. Radzinsky asui asemalla ja suunnitteli Joutsen-aseman pienoismallia vuonna 1977.


title: Dharma Initiative

text: Toisten surmattua melkein kaikki Dharman työntekijät vuoden 1992 tienoilla, Mikhail Bakuninin annettiin asua asemalla sillä ehdolla ettei hän ylitä rajaa. Oceanic Airlinesin lennon 815 onnettomuuspäivänä Mikhail kertoo Benille tietoja lennon matkustajista. Ben pyytää näyttämään Julietille videon tämän siskosta. Myöhemmin tuntemattomasta pyynnöstä asema ei enää pysty saamaan yhteyttä ulkomaailmaan, osittain Peili-aseman häirintäsignaalien takia. Osasyynä saattoi olla myös Desmondin aiheuttama sähkömagneettinen energiapurkaus, joka purkautui taivaalle Joutsen-aseman räjähdyksessä.


title: Dharma Initiative

text: Jaksossa "Näppäile 77" Locke, Kate ja Sayid löytävät aseman. Kun Locke onnistuu läpäisemään shakkipelin aseman tietokonetta vastaan, koneen näyttöön ilmestyi tohtori Pierre Chang, joka kertoo miten asemalla saadaan yhteys ulkomaailmaan. Locke aktivoi aseman itsetuhomekanismin näppäilemällä 77 tietokoneeseen, mikä aktivoi C-4-räjähteet.


title: Dharma Initiative

text: Aseman tunnus on liekki.


title: Dharma Initiative

text: Helmi on saarella oleva psykologian laitos, jolla tarkkaillaan muita Dharma-asemia. Asemalla on kolmesta kolmeen riviä televisioita, kaksi tuolia ja kirjoitusvälineet tulostimineen. Aseman tietokone vastaanottaa jatkuvasti Joutsen-asemalta tulevaa dataa numeroiden syöttämisestä tietokoneelle. Osa selviytyneistä yrittää myöhemmin saada tietokoneen avulla yhteyden Toisiin, mutta saavat selville aseman tietokoneen voivan vain vastaanottaa tietoa eikä lähettää sitä. Aseman työntekijät kirjoittavat paperille mitä kukin milloin teki muilla asemilla, ja lähettävät viestit ylös paineilmaputken kautta. Myöhemmin paljastuu, että kaikki viestiputket olivat kerääntyneen aseman lähistölle jättimäiseksi kasaksi eikä kukaan ollut kerännyt niitä pois.


title: Dharma Initiative

text: Aseman löytävät ensimmäisinä vahingossa Nikki ja Paulo sekä myöhemmin Locke ja Mr. Eko. Locke katsoo aseman orientaatiofilmin ja ymmärtää väärin sen sisällön, luullen että kaikki mitä Dharma teki oli valhetta. Hän päättää kokeilla mitä tapahtuu kun Joutsen-aseman numeroita ei syötetä. Desmond myöhemmin huomauttaa, että Helmen työntekijät olivat tosiasiassa koehenkilöitä tietämättään, mikä saattoi olla selitys miksi kukaan ei kerännyt viestiputkia.


title: Dharma Initiative

text: Selviytyneet myöhemmin saavat yhteyden Sayidin avulla Liekki-asemalle ja näkevät vilauksen Mikhail Bakuninista, joka sammuttaa kameran ennen kuin selviytyneet näkevät enempää. Paulo myös aiemmin piilotti löytämänsä timantit aseman vessan vesisäiliöön ja noutaessaan niitä hän huomaa Benin ja Julietin, jotka katsoivat monitorista Jackiä.


title: Dharma Initiative

text: Aseman tunnus on helmi.


title: Dharma Initiative

text: Orkidea on saaren erikoisin asema. Asema muistuttaa ulkoapäin hylättyä kasvihuonetta. Asemalla on laboratorio ja kammio, jossa pystyy taivuttamaan aika-avaruutta. Asemalla olevalla perehdytysvideolla kerrotaan kokeesta, jonka mukaan aseman kammion kautta voi kulkea ajassa eteen- ja taaksepäin, mitä kuvattiin ”kashmir-vaikutukseksi”. Asemaa rakennettaessa tapahtui porausterien sulamisia ja työntekijöiden loukkaantumisia. Aseman alla olevassa luolassa on kammio, joka sisältää kivipilareita joissa on tuntemattomia hieroglyfejä sekä jäinen kammio jossa on suuri väkipyörä, jota kääntämällä saarta voidaan siirtää. Benin siirtäessä saarta, hän ei ilmeisesti käännä pyörää tarpeeksi, tai koska Jacob halusi Locken kääntävän pyörää, jolloin se luiskahtaa paikoiltaan ja laukaisee aikahyppyjen ketjureaktion, mikä sai selviytyneet siirtyväät jatkuvasti ajassa eteen- ja taaksepäin mikä lopulta tappoi Charlotten. Locke pysäyttää aikahypyt kääntämällä pyörän paikalleen, jolloin selviytyneet siirtyvät vuoteen 1974. Pyörää kääntäneet siirtyivät aina Tunisian autiomaahan. Widmore kertoo myöhemmin Lockelle autiomaan olevan ”poistumispiste” niille, jotka käyttävät pyörää.


title: Dharma Initiative

text: Aseman tunnus on orkidea.


title: Dharma Initiative

text: Lääkintäasema on pääsaarella oleva lääketieteellinen tutkimusasema, joka myöhemmin suunniteltiin oleskelutilaksi raskaana oleville naisille. Asemalla on pitkä käytävä, joka johtaa operointihuoneeseen, päiväkotiin ja lukollisiin kaappeihin, joista yhdessä on katkaisin, joka avaa piilotetun holvin, joka sisältää lääkintävälineitä ja hoitopöydän.


title: Dharma Initiative

text: Toiset pitävät Clairea asemalla, kunnes Alex vapauttaa hänet. Myöhemmin Juliet vie Sunin asemalle selvittääkseen tämän vauvan hedelmöitysajan.


title: Dharma Initiative

text: Aseman tunnus on lääketieteellinen symboli, kaksi sauvaan kietoutunutta käärmettä.


title: Dharma Initiative

text: Peili on vedenalainen Dharma-asema 18 metrin syvyydessä. Asema suunniteltiin sukellusveneiden uudelleentoimitukseen, mutta myöhemmin asemalle rakennettiin häirintälaite, joka häiritsi viestittelyä saarella. Asema saa voimansa pitkän kaapelin kautta, jonka Sayid löytää jaksossa "Erakko". Asemaa vartioivat naiset nimeltä Greta ja Bonnie. Charlie onnistuu sammuttamaan häirintälaitteet, mutta hukkuu asemalle Mikhailin räjäyttäessä aseman ikkunan kranaatilla.


title: Dharma Initiative

text: Aseman tunnus on kani.


title: Dharma Initiative

text: Myrsky on saarella oleva kemiallisten aseiden kehityslaitos, jota käytetään hallitsemaan myrkkykaasujen päästämistä saaren ylle. Toiset käyttävät asemaa vuonna 1992 surmatakseen kaikki Dharman työntekijät. Goodwin käy päivittäin asemalla painamassa nappia, mikä estää kaasujen vapautumisen. Kun Ana Lucia tappaa Goodwinin, kaasut alkavat kerääntyä asemalle. Faraday onnistuu mitätöimään kaasut niin, ettei Ben olisi voinut käyttää asemaa saaren vihollisia vastaan.


title: Dharma Initiative

text: Aseman tunnus on aalto.


title: Dharma Initiative

text: Lamppu on uusin Dharma-asema, joka esiteltiin viidennellä tuotantokaudella. Asema sijaitsee losangelesilaisen kirkon alla. Asema rakennettiin löytämään saari, koska ryhmä havaitsi saaren liikkuvan jatkuvasti. Tutkijat kehittivät yhtälön, jolla voidaan ennustaa missä saari tulee olemaan tulevaisuudessa. Aseman katosta roikkuu suuri heiluri, joka piirtää lattiassa olevaan karttaan viivoja ja aseman tietokoneet merkitsevät seinässä olevaan näyttöön leveys- ja pituusasteita.


title: Dharma Initiative

text: Aseman johdossa on Faradayn äiti, Eloise Hawking, joka yhdessä Benin kanssa yrittää auttaa neljännellä tuotantokaudelta saarelta lähteneitä Oceanicin kuutosia palaamaan saarelle.


title: Dharma Initiative

text: Aseman tunnus on suuri katulamppu.


title: Dharma Initiative

text: Temppeli on toistaiseksi tuntematon Dharma-asema pääsaarella. Asemasta nähtiin vilaus viidennen kauden jaksossa "Kuoleman saari", jossa Jin ja Rousseaun ryhmä löysivät aseman. Asemaa vartioi musta savuhirviö, joka vie yhden henkilön Rousseaun ryhmästä. Asema mainittiin ensimmäisen kerran kolmannella kaudella, kun Ben käskee Richardia viemään Toiset turvaan Temppelille. Neljännen kauden jaksossa "Tapaa Kevin Johnson" Ben Linus antaa Rousseaulle kartan, joka johtaa asemalle. Viidennellä kaudella Ben menee asemalle savuhirviön tuomittavaksi. Kuudennella kaudella selviää että Temppeli on muinainen mayatemppeli saaren viidakossa. Savuhirviö tuhoaa Temppelin Sayidin tapettua aseman vartijat Dogenin ja Lennonin. Aseman tunnus on


title: Dharma Initiative

text: T-kirjainta muistuttava kuvio mustalla taustalla.


title: Dharma Initiative

text: Ovi on mitä luultavimmin valeasema. Kun Sayid löytää aseman Toisten valekylästä ja avaa aseman oven, sen takaa paljastuu kallionseinämä. Aseman tunnus on ovi.


title: Qatar Stars League

text: Qatar Stars League on Qatarin jalkapallosarjojen korkein sarjataso. Siinä on kaudesta 2009/2010 lähtien pelannut 12 joukkuetta. Jokainen joukkue kohtaa toisensa kahdesti, jolloin otteluita kertyy joukkuetta kohden 22. Aikaisemmin sarjassa pelasi 9 joukkuetta, jotka kohtasivat toisensa kaksi kertaa ja kausina 2002/2003 ja 2003/2004 kymmenen joukkuetta kohtasivat toisensa myös kaksi kertaa kunnes kaudesta 2004/2005 lähtien joukkueet ovat kohdanneet toisensa kolmesti kauden aikana. Kauden päätteeksi sarjan viimeinen joukkue putoaa toiseen divisionaan. Toisesta divisionaasta ei voi pudota alemmaksi, sillä Qatarissa on vain kaksi sarjatasoa, joista pääsarja on ainut ammattilaissarja. Historian saatossa menestyksekkäin joukkue on ollut Al-Sadd 13 mestaruudellaan.


title: Žarkovskin piiri

text: Žarkovskin piiri () on paikallinen itsehallintoalue Tverin alueen lounaisosassa Venäjällä. Vuonna 1945 ja uudelleen vuonna 1973 perustetun piirin pinta-ala on 1 625 neliökilometriä. Asukkaita on 6 400 henkeä (vuonna 2009).


title: Žarkovskin piiri

text: Piirin hallinnollinen keskus on Žarkovskin taajama. Lisäksi siihen kuuluu 5 maalaiskuntaa:


title: Žarkovskin piiri

text: Seudun halki virtaa Väinäjoki. Talous perustuu metsänhankintaan ja puunjalostukseen.


title: Naan

text: Naan on alun perin intialainen leipä. Intian lisäksi se on erityisen suosittua muissakin Keski- ja Etelä-Aasian maissa. Länsimaissa sitä tarjotaan etenkin intialaisissa ravintoloissa.


title: Naan

text: Naan-leivän raaka-aineet ovat tyypillisesti maito, jogurtti, vehnäjauhot ja hiiva sekä mahdollisesti myös kananmuna. Leipä on koostumukseltaan hieman pitaleivän kaltainen mutta pehmeämpi ja ilmavampi. Taikinassa käytettävät maitotuotteet tekevät taikinan pehmeäksi. Aasiassa leipä valmistetaan usein tandooriuunissa. Oikeaoppisen naan-leivän valmistaminen vaatiikin erittäin kuumaa lämpötilaa.


title: Naan

text: Naan-leipä tarjoillaan tyypillisesti kuumana ja uunituoreena, ja sivellään sulatetulla voilla ("ghee"). Se sopii erityisesti mausteisten ruokien kanssa nautittavaksi.


title: Rebecca Mader

text: Rebecca Leigh Mader (s. 24. huhtikuuta 1977 Cambridge) on englantilainen näyttelijä, joka on näytellyt useissa yhdysvaltalaisissa televisiosarjoissa. Hänet tunnetaan muun muassa Charlotte Lewisin roolista televisiosarjassa "Lost".


title: Rebecca Mader

text: Mader näytteli Morgan Gordonin roolia sarjassa "All My Children" noin 12 jakson verran ja syksyllä 2006 hänestä tuli yksi Foxin sarjan "Justice" vakiohahmoista. Vuoden 2008 alusta Rebecca esitti Charlotte Lewisia ABC:n sarjassa "Lost".


title: Rebecca Mader

text: Rebecca työskenteli vuoden mallina New Yorkissa esiintyen muun muassa L’Oréalin, Colgaten ja Wellan mainoksissa.


title: Noot Seear

text: Noot Seear (oik. Renata Seear, s. 5. lokakuuta 1983 Vancouver, Kanada) on kanadalainen malli ja näyttelijä.


title: Noot Seear

text: Seear aloitti malliuransa kotikaupungissaan vuonna 1996. Vuonna 1997 hän muutti New Yorkiin tarkoituksenaan kehittää uraansa eteenpäin. Seearin ensiesiintyminen catwalkilla tapahtui syyskuussa 1998 New Yorkin muotiviikoilla, missä olivat mukana myös Calvin Klein, Daryl K ja Ralph Lauren.


title: Noot Seear

text: Seear on näyttäytynyt mainontakompanioissa kuten Chanel, Giorgio Armani, Kenzo Takada, Pantene Pro-V, Ralph Lauren Polo Jeans, Kenneth Cole, Neiman Marcus, Alberta Ferretti, Rolex ja Yves Saint-Laurent. Vuonna 1998 Seear oli mallina Yves Saint-Laurentin mainoksessa ja hän esitti Mona Lisaa, työ pohjautuu kuuluisan taiteilijan Leonardo da Vincin maalaukseen.


title: Noot Seear

text: Seear on ollut joidenkin lehtien etukannessa, kuten "Elle Germany", "Amica", "D" ja "Vogue Nippon" ja kuvia ovat ottaneet muun muassa "Patrick Demarchelier", "Mario Sorrenti" sekä "Paolo Roversi". Hän on myös kävellyt runway-näytöksissä monille suunnittelijoille kuten Balenciaga, Lanvin, Karl Lagerfeld, Alexander Wang, Proenza Schouler, Ralph Lauren, Diane von Furstenberg, Givenchy, Chanel ja Alexander McQueen.


title: Noot Seear

text: Seear näytteli Heidiä vuonna 2009 ilmestyneessä elokuvassa "Twilight – Uusikuu", joka on jatko-osa vuonna 2008 ilmestyneelle elokuvalle "Twilight – Houkutus". Kyseiset elokuvat perustuvat Stephenie Meyerin luoman Houkutus-kirjasarjan ensimmäiseen ja toiseen osaan; "Houkutus" ja "Uusikuu".


title: Al-Khor SC

text: Al-Khor Sports Club () on qatarilainen jalkapalloseura, joka perustettiin vuonna 1961. Sen kotistadion on Al-Khor Stadium, joka sijaitsee Khorissa.


title: Jättilintusiipi

text: Jättilintusiipi ("Troides (Ornithoptera) alexandrae") on maailman suurin päiväperhoslaji. Se elää ainoastaan pienellä alueella Uuden-Guinean koillisrannikon sademetsissä. Laji on harvinainen ja IUCN luokittelee sen erittäin uhanalaiseksi. Lajin nimesi Walter Rothschild vuonna 1907 Englannin kuningatar Alexandran kunniaksi.


title: Jättilintusiipi

text: Jättilintusiiven siipien kärkiväli on jopa 31 cm ja eläimen vartalo voi olla 8 cm pitkä. Koiraat ovat naarasperhosia pienikokoisempia. Sukupuolet ovat ulkoisesti melko erinäköisiä. Naaras on yleisväritykseltään ruskea ja siinä on vaaleampia kuvioita. Koiraan siivet puolestaan ovat musta-vihreät ja niissä on metallinkiiltoa.


title: Jättilintusiipi

text: Toukat elävät "Pararistolochia"-suvun piippuruohoilla, joiden myrkyn ne keräävät elimistöönsä saalistajien karkottamiseksi. Aikuiset perhoset elävät metsän latvuskerroksessa.


title: Jättilintusiipi

text: Jättilintusiipi kuuluu CITES-sopimuksen ensimmäiseen liitteeseen, joten kaikki lajilla käytävä kauppa on kiellettyä.


title: Bermuda kesäolympialaisissa 1936

text: Bermuda osallistui ensimmäistä kertaa olympiakisoihin Berliinin kesäolympialaisissa 1936. Maan joukkue koostui viidestä miesuimarista, joista kukaan ei selvinnyt loppukilpailuun. Pisimmälle selviytyi Leonard Spence, joka hylättiin 200 metrin rintauinnin välierissä.


title: In Search of... (N.E.R.D:in albumi)

text:
In Search of... on funk/rock -yhtye N.E.R.D:in ensimmäinen studioalbumi. Albumi julkaistiin vuonna 2001. Albumi julkaistiin aluksi Euroopassa, koska Neptunesin tuottama Kelisin "Wanderland"-albumi menestyi siellä hyvin.
Albumi julkaistiin uudelleen vuonna 2002. Albumilla on samat kappaleet, kuin vuoden 2001 -julkaisulla (paitsi Intro). Tämä albumi eroaa vuoden 2001 versiosta sillä, että albumin kappaleet ovat enemmän "rockimpia" ja niissä käytetään enemmän rock -soittimia. Esim. kitara ja rummut. Tehdäkseen tämän version Pharrell ja Chad opettelivat kitaran soittoa ja apuun pyydettiin myös pop/rock yhtye Spymob.


title: Redkino

text: Redkino () on kaupunkimainen taajama Tverin alueen Konakovon piirissä Venäjällä. Se sijaitsee Moskovan ja Pietarin välisen pääradan varrella (Redkinon asema) 39 kilometriä Tveristä kaakkoon. Asukkaita on 11 400 henkeä (vuonna 2009).


title: Redkino

text: Redkino sai kaupunkimaisen taajaman statuksen vuonna 1939. Siellä on mm. teräsbetonirakennetehdas ja koneenrakennusteollisuutta. Vuonna 2008 taajamassa aloitti toimintansa Ahlstromin lasihuopatehdas. Tehdas valmistaa lasihuopaa pääasiassa Venäjän rakennus- ja komposiittimateriaaliteollisuutta varten.


title: Herkuleskehrääjä

text: Herkuleskehrääjä ("Coscinocera hercules") on Australian Queenslandissa ja Uudessa Guineassa esiintyvä yöperhonen. Se lukeutuu maailman kookkaimpiin perhosiin.


title: Herkuleskehrääjä

text: Molempien sukupuolten siivet ovat ruskeankirjavat ja niissä kulkee vaalea raita. Siivissä on myös läpinäkyvät kolmiomaiset täplät. Herkuleskehrääjänaaraan siipien kärkiväli voi olla 25 cm ja naaraat ovat jonkin verran koiraita kookkaampia. Koiraalla takasiipien kannukset ovat kuitenkin huomattavasti pitemmät. Paritteluun valmis naaras päästää ilmaan feromoneja, joiden tuoksu houkuttelee koiraita paikalle. Aikuisella naaraalla ei ole syömiseen soveltuvia suuosia vaan sen elämän ainoa tehtävä on paritella ja munia, minkä jälkeen se kuolee.


title: Herkuleskehrääjä

text: Toukka kasvaa noin 10 cm pitkäksi ja on yleisväritykseltään aluksi hyvin vaalea, myöhemmin sinivihreä. Toukka elää luonnossa muutamilla ravintokasveilla, mutta kasvatettuna hyväksyy myös hyvinkin poikkeavia lajeja. Nahanluonnin jälkeen toukka yleensä syö vanhan nahkansa.


title: Telavin piirikunta

text: Telavin piirikunta () on piirikunta Kakhetin hallintoalueella Georgian itäosassa. Piirikunnassa on noin 70 400 asukasta (2007) ja sen pinta-ala on 1 095 neliökilometriä. Sen keskuspaikkakunta on Telavin kaupunki, joka on koko Kakhetin alueen pääkaupunki. Alazani-joki virtaa piirikunnan halki.


title: Telavin piirikunta

text: Telavin piirikunnassa on 24 kylää. Viininvalmistus on tärkeä elinkeino Telavin alueella: piirikunnan 42 tehtaasta 21:ssä valmistetaan viiniä.


title: Telavin piirikunta

text: Telavin piirikunnassa on runsaasti historiallisia nähtävyyksiä:Lisäksi Alaverdin luostari sijaitsee Akhmetan piirikunnassa muutaman kymmenen kilometrin päässä Telavin kaupungista.


title: Fly or Die

text: Fly or Die on funk-/rock-yhtye N.E.R.D:in toinen studioalbumi, joka julkaistiin 23. maaliskuuta 2004.


title: Fly or Die

text: N.E.R.D. nauhoitti albumin vuonna 2003. Tätä albumi varten yhtye oli harjoitellut soittimien soittoa huolella, ja he pystyivät soittamaan myös keikoillaan. Chad Hugo kertoi MTV:lle: ”Olemme oppineet soittamaan soittimia hyvin. Itse soitan kitaraa ja Pharrell rumpuja. Viime kerralla, kun teimme -albumin rock-versiota emme osanneet soittaa kunnolla, joten pyysimme Spymob-yhtyeen apuun.”


title: Egypti kesäolympialaisissa 1936

text: Egypti osallistui Berliinin kesäolympialaisiin 1936 saavuttaen urheilulajeissa viisi mitalia, joista kaksi oli kultaisia, yksi hopeinen ja kaksi pronssisia. Kaikki Egyptin mitalit tulivat painonnostosta. Kisojen mitalitilastossa Egypti sijoittui 15. sijalle.


title: Egypti kesäolympialaisissa 1936

text: Egyptin joukkue koostui yhteensä 54 urheilijasta, jotka kaikki olivat miehiä.


title: Lehmäturpiaali

text: Lehmäturpiaali, aikaisemmalta nimeltään lehmälintu ("Molothrus ater") on pohjoisamerikkalainen pesäloinen, joka munii enimmäkseen pienten varpuslintujen pesiin.


title: Lehmäturpiaali

text: Lehmäturpiaali eli aiemmin biisonien seuralaisena, kun biisonit vielä olivat sen elinalueen yleisimpiä isoja nisäkkäitä. Kun lehmät myöhemmin korvasivat biisonit, on lintukin siirtynyt nautakarjan pariin.


title: Lehmäturpiaali

text: Linnun pituus on 15–20 senttiä ja paino 40–50 grammaa. Koiras on kiiltävän musta ja sen pää, niska ja kaula ovat ruskeat. Naaras on joko harmahtava tai ruskea. Harmaa nokka on siemensyöjälinnun korkea tukeva kekonokka.


title: Lehmäturpiaali

text: Lehmäturpiaali elää Pohjois-Amerikassa Kaakkois-Alaskasta Kanadan eteläosien kautta lähes kaikkialle Yhdysvaltoihin ja Meksikon keskiosiin saakka. Sen elinympäristön laajuus on 11 miljoonaa neliökilometriä ja maailman populaation koko noin 56 miljoonaa yksilöä. Alueen pohjoisimmissa osissa se on muuttolintu, joka talvehtii Yhdysvalloissa ja Meksikossa.


title: Lehmäturpiaali

text: Lehmäturpiaalin lisääntynyt kanta uhkaa joidenkin harvinaistuneiden varpuslintujen kantoja ja paikoin on jouduttu vähentämään turpiaalien määrää.


title: Lehmäturpiaali

text: Lehmäturpiaalin elinympäristöä ovat metsänreunat, pensaikot, laitumet, puutarhat, pellot ja niityt sekä preeriat. Metsien harventaminen ja avohakkuut ovat suuresti lisänneet lajille sopivia habitaatteja, sillä se ei viihdy sulkeutuneissa metsissä.


title: Lehmäturpiaali

text: Lehmäturpiaali on loinen, joka munii toisten lintujen pesiin. Se on erikoistunut maljamaisia tai kuppimaisia pesiä rakentaviin lajeihin, ja loisittuja lintulajeja on ainakin 144. Pienin isäntälaji on ollut 10 grammaa painava kiipijä ja suurin 150 gramman painoinen kiurulaji. Naaras lentelee ja etsii munintavaiheessa olevia pesiä ja munii lisääntymiskauden aikana lähes 40 munaa, tavallisesti vain yhden munan kuhunkin pesään. Lehmäturpiaalin munasta kuoriutuu poikanen jo 11 päivän haudonnan jälkeen, eli sen haudontaan kuluu tavallisesti pari-kolme päivää vähemmän aikaa kuin loisittavan linnun omien munien haudontaan. Turpiaalin poikanen kasvaa loisena pesän omien poikasten kanssa, eikä vieritä munia tai poikasia pesän laidan yli, kuten käki tekee. Se on kuitenkin aktiivisempi kerjäämään ja saa enemmän ruokaa kuin pesän omat poikaset. Ainakin täplärastaan poikastuotto on runsaan loisinnan vuoksi pienentynyt ja lajin kanta on taantunut viime aikoina.


title: Lehmäturpiaali

text:
Tutkimuksissa on havaittu lehmäturpiaalinaaraan tarkkailevan pesiä, joihin se on muninut. Jos se huomaa munansa poistetuksi, se saattaa rikkoa pesän munat, jolloin loisittavat linnut rakentavat uuden pesän ja munivat uusintapesyeen, johon turpiaali munii munansa 85 %:ssa tapauksia.
Lehmäturpiaali on saanut suomenkielisen nimensä tavastaan seurata karja- ja hevoslaumoja ja niiden jaloista pakenevia hyönteisiä ja muita selkärangattomia, jotka ovat sen ravintoa siementen ohella.


title: Radtšenko

text: Radtšenko () on kaupunkimainen taajama Tverin alueen Konakovon piirissä Venäjällä. Se sijaitsee Ivankovon tekojärven rannalla 42 kilometriä Tveristä kaakkoon. Taajaman kautta kulkee Moskovan ja Pietarin välinen M 10 -valtatie. Asukkaita on 1 800 henkeä (vuonna 2009).


title: Radtšenko

text: Asutuskeskus on syntynyt vuonna 1921 turvetuotannon kokeiluaseman (ven. "torfjanaja opytnaja stantsija") rakentamisen yhteydessä. Kaupunkimaisen taajaman statuksen se sai vuonna 1939. Taajaman nimenä käytettiin lyhennettä TOS vuoteen 1965 saakka, jolloin se nimettiin turvetuotannon kehittäjän Ivan Radtšenkon muistoksi. Nykyään siellä on turvetuotannon tutkimuslaitos, konepaja ja museo.


title: Libyan jalkapallomaajoukkue

text: Libyan jalkapallomaajoukkue edustaa Libyaa jalkapallon miesten maajoukkuekilpailuissa. Sitä hallinnoi Libyan jalkapalloliitto.


title: Libyan jalkapallomaajoukkue

text: Libyan maajoukkue ei ole selviytynyt kertaakaan MM-kilpailujen lopputurnaukseen. Afrikan-mestaruuskilpailujen lopputurnauksessa joukkue on esiintynyt kaksi kertaa. Kotikisoissaan 1982 Libya saavutti hopeaa. Se voitti alkulohkonsa kukistettuaan Tunisian ja pelattuaan tasapelit Ghanaa ja Kamerunia vastaan. Välieräottelussa Libya voitti Sambian 2–1. Loppuottelu Ghanaa vastaan päättyi jatkoajan jälkeen 1–1, mutta Ghana voitti mestaruuden voitettuaan rangaistuspotkukilpailun maalein 7–6. Egyptin kisoissa 2006 Libya jäi alkulohkossaan viimeiseksi. Päiväntasaajan Guinean ja Gabonin isännöimissä 2012 kisoissa Libya oli alkulohkossaan kolmas karsiutuen jatkosta.


title: Uusminimalismi

text: Uusminimalismi, jälkiminimalismi tai postminimalismi syntyi 1980–luvun postmodernismin kertaustyylien kaudella samanaikaisesti uusekspressionismin ja Neo-Geo–suuntausten kanssa.


title: Uusminimalismi

text: Minimalistiselle taiteelle on yleensä tyypillistä värien niukka käyttö. Postminimalismi pyrkii ylittämään minimalistisen matemaattisuuden, karuuden ja ankaruuden. Veistokset ovat kompakteja ja olennaisuuteen pyrkiviä, mutta värit saattavat olla kirkkaita ja muodot jossain määrin rönsyileviä, joskin pidättyviä. Suuntaus on usein läheinen arte poveralle, installaatiolle, videotaiteelle ja käsitetaiteelle.


title: Uusminimalismi

text: Postminimalismi on 1980-luvulta alkaen vaikuttanut myös Suomessa. Esimerkiksi Kari Cavenin teokset ovat jälkiminimalistisia.


title: Uusminimalismi

text: Postminimalisteiksi on mainittu muun muassa Mona Hatoum, Eva Hesse, Damien Hirst, Anish Kapoor, Wolfgang Laib, Charles Ray, Rachel Whiteread ja Hannah Wilke. Jälkiminimalistisista säveltäjistä voidaan mainita Philip Glass.


title: Seeing Sounds

text: Seeing Sounds on funk/rock yhtye N.E.R.D:in kolmas studioalbumi. Albumin tuotti Virgin Records ja se julkaistiin 6. kesäkuuta 2008. Albumia myytiin ensimmäisellä viikolla 80,000 kappaletta, joten se sijoittui sijalle seitsemän Billboard 200 -listalla. Se sijoittui sijalle 20 Australian, Kanadan, Hollannin, Sveitsin ja Ison-Britannian listoilla. Albumin nimi "Seeing Sonuds" (suom. "Nähtävät äänet") viittaa synestesiaan.


title: Cynthia Watros

text: Cynthia Michele Watros (s. 2. syyskuuta 1968 Lake Orion, Michigan) on yhdysvaltalainen näyttelijä, joka tunnetaan parhaiten rooleistaan televisiosarjoissa "Lost", "The Drew Carey Show", "Titus" ja "Guiding Light".


title: Cynthia Watros

text: Valmistuttuaan Lake Orion High Schoolista Watros kävi Macomb Community Collegen. Hän siirtyi Bostonin yliopistoon. Valmistumisensa jälkeen Watros muutti New Yorkiin ja sai Agnes Goochin roolin Broadway-musikaalista "Auntie Mame". Hän esiintyi myös yhtenä Pigeon Sistersistä "The Odd Couplessa".


title: Cynthia Watros

text: Watrosista tuli tunnetuksi roolista Annie Duttonina CBS:n saippuasarjassa "Guiding Light", jossa hän näytteli vuodesta 1994 vuoteen 1998. Vuonna 1998 Watros sai Daytime Emmy -palkinnon roolistaan "Guiding Lightissa".


title: Cynthia Watros

text: Watros tunnetaan myös useista prime time -televisiorooleista.


title: Cynthia Watros

text: Hän esiintyi Erin Fitzpatrickina televisiosarjassa "Titus" vuosina 2000–2002 ja sai tunnustusta komedianäyttelijänä. Kun "Titus" päättyi, Watros otti vastaan roolin Kellie Newmarkina televisiosarjassa "The Drew Carey Show" Christa Millerin sijaisena. Watros esitti roolia vuosina 2002–2004.


title: Cynthia Watros

text: Vuosina 2005–2006 Watros esiintyi ABC:n televisiosarjassa "Lost" psykologi Libby Smithinä, Oceanic Airlinesin lennon 815 takaosan selviytyjänä sarjan toisella tuotantokaudella. Libby poistui sarjasta tuotantokauden lopussa, mutta vieraili muutamaan otteeseen myöhemmissä jaksoissa muiden hahmojen näyissä ja hallusinaatioissa.


title: Cynthia Watros

text: "Lostin" jälkeen vuonna 2006 Watros kuvasi pilottijakson CBS:än sarjaan nimeltä "My Ex-Life". CBS ei kuitenkaan valinnut sarjaa esitettäväksi, kuten ei myöskään seuraavana vuonna sarjaa "The Rich Inner Life of Penelope Cloud".


title: Cynthia Watros

text: Vuosina 2013–2014 Cynthia näytteli "Video Game High School" -nettisarjan toisen ja kolmannen tuotantokauden jaksoissa.


title: Cynthia Watros

text: Watros sairasti teini-iässä idiopaattinen trombosytopeeninen purppuraa, eli veren autoimmuuni sairautta. Se vaati vuosien kemoterapian ja pernanpoiston. "Titus"-sarjan kolmannen tuotantokauden DVD-boxin haastattelussa hän sanoi, että hänellä ei ollut hiuksia ja hän painoi vain 45 kiloa sairauden takia.


title: Cynthia Watros

text: Watros on naimisissa Curtis Gillilandin kanssa ja heillä on kaksoistytöt Emma Rose Marie ja Sadie Anne Marie (s. 14. heinäkuuta 2001).


title: Peter Patton

text: Bethune Minet "Peter" Patton (5. maaliskuuta 1876 – 1939) oli brittiläinen jääkiekkoilija ja urheiluvaikuttaja. Häntä pidetään Yhdistyneen kuningaskunnan kiekkoilun isänä ja miehenä, joka edesauttoi lajin leviämistä Eurooppaan. Hän lukeutui Kansainvälisen jääkiekkoliiton (IIHF) perustajajäseniin 1908 ja oli British Ice Hockey Associationin (BIHA) ensimmäinen puheenjohtaja 1914. Olympiavoittaja Patton on sekä IIHF Hall of Famen että British Ice Hockey Hall of Famen jäsen.


title: Strömstadin kunta

text: Strömstadin kunta () on Länsi-Götanmaan läänissä sijaitseva Ruotsin kunta. Maakuntajaossa se kuuluu Bohusläniin. Kunnan keskustaajama on Strömstad.


title: Strömstadin kunta

text: Kunnan maapinta-ala on 467,47 neliökilometriä (1.1.2016) ja asukasluku 12 854 henkeä (31.12.2015).


title: Strömstadin kunta

text: Strömstadin kunnan alueella ovat Ruotsin läntisimmät asutut saaret Sydkoster ja Nordkoster. Kunnan saaristossa sijaitsee myös Kosterhavetin kansallispuisto.


title: Strömstadin kunta

text: Strömstadin kaupunkitaajaman lisäksi muita paikkakuntia ovat Skee, Seläter, Rossö, Krokstrand, Svinesund ja Tjärnö.


title: Strömstadin kunta

text: Strömstadista on 170 km Ruotsin toiseksi suurimpaan kaupunkiin Göteborgiin ja 154 km Norjan pääkaupunkiin Osloon. Sieltä on myös lauttayhteys Sandefjordiin Norjassa. Kunnan läpi kulkee E6-maantie ja Bohusbanan-rautatie päättyy sinne.


title: Strömstadin kunta

text: Vuonna 2007 kunnassa oli 51,84 km² peltoa, joten saman ajankohdan maapinta-alaan vertaamalla saadaan peltojen osuudeksi 11,0 prosenttia kunnan maapinta-alasta.


title: Strömstadin kunta

text: Vuoden 1952 kuntauudistuksessa kunnan alueelle muodostettiin "suurkunta" Vette yhdistämällä aiemmat Hogdalin, Lommelandin, Näsingen ja Skeen maalaiskunnat. Strömstadin kaupunkiin ja Tjärnön maalaiskuntaan tämä uudistus ei vaikuttanut. Strömstadin kuntablokin kuntaliitos toteutettiin jo vuonna 1967 yhdistämällä kaupunkiin Vette ja Tjärnö. Vuonna 1971 tästä Strömstadin kaupungista tehtiin Strömstadin kunta, kun Ruotsi siirtyi yhteen kuntamuotoon.


title: Strömstadin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 59 Suomessa syntynyttä, mikä vastasi 0,5 prosenttia kunnan väestöstä. Saman ajankohdan tietojen mukaan 11,4 prosenttia kuntalaisista oli syntynyt Norjassa, johon kunta rajoittuu.


title: Strömstadin kunta

text: Vielä vanhempien vuoden 1984 lopun tietojen mukaan 10,3 prosenttia kunnan asukkaista oli ulkomailla syntyneitä. Tuolloin kunnassa asui 42 Suomessa syntynyttä, mikä vastasi 0,4 prosenttia kunnan väestöstä.


title: Strömstadin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 178 942 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 104 000 kruunua.


title: Strömstadin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Strömstadin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Strömstadin kunta

text: Kunnassa on 4 taajamaa, joiden osuus kunnan väestöstä vuoden 2010 lopussa oli 62,3 prosenttia. Taajamien ulkopuolella asui tuolloin 4 454 asukasta. Seuraavassa on lueteltu kunnan alueella sijaitsevat taajamat väkilukuineen:


title: Strömstadin kunta

text: Kunnan keskustaajama on lihavoitu.


title: Strömstadin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Strömstadin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Strömstadin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Strömstadin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Strömstadin kunnanvaltuustossa vuodesta 1973 lähtien.


title: Strömstadin kunta

text: Vuodesta 2016 alkaen kunta on jaettu seuraaviin piireihin:


title: Strömstadin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Strömstadin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Harsokorennot

text: Harsokorennot ("Chrysopidae") on verkkosiipisiin kuuluva hyönteisheimo. Siihen kuuluu maailmanlaajuisesti lähes 2000 lajia 85 eri suvussa.


title: Harsokorennot

text: Harsokorennot ovat luultavasti yleisimmin tavattu verkkosiipisten ryhmä. Ruumiin väri vaihtelee heleän vaaleanvihreästä, joka on heimolle tyypillinen väritys, ruskeaan. Verkkosilmät ovat usein kullanväriset, mistä heimon tieteellinen nimi juontaa juurensa. Siivet ovat kirkkaan läpinäkyvät ja levossa korento pitää niitä takaruumiin sivuilla. Tuntosarvet ovat pitkät. Aikuiset harsokorennot liikkuvat yöllä ja tulevat usein valolle. Niitä voikin löytää päiväsaikaan lepäämässä ulkovalojen ja ikkunoiden lähistöltä. Ne syövät lähinnä mettä ja siitepölyä, mutta tilaisuuden tullen myös kirvoja, punkkeja ja muita selkärangattomia. Käsiteltäessä korento voi erittää epämiellyttävää hajua.


title: Harsokorennot

text: Naaras munii öisin yksittäisiä munia, jotka sijaitsevat rihmamaisen varren päässä. Harsokorentojen toukat ovat liikkuvia petoja. Monien lajien toukat keräävät saalistamiensa hyönteisten tyhjiä kuoria takaruumiinsa karvoitukseen hämäten näin lintuja ja muita saalistajia. Koteloituessaan toukka tekee erittämästään silkistä kotelon ja kiinnittyy lehden alapinnalle.


title: Harsokorennot

text: Hyönteinen puree harvoin myös ihmistä. Purema vastaa mäkäräisen puremaa.


title: Harsokorennot

text: Suomesta on tavattu 16 harsokorentolajia. Vuoden 2010 Suomen kansallisen uhanalaisarvioinnin mukaan yksikään laji ei ole uhanalainen, mutta kaksi lajia on luokiteltu silmälläpidettäviksi (NT) ja yksi laji jätettiin tuoreiden havaintojen puutteessa arvioimatta (NE).


title: Harsokorennot

text: Luettelo noudattaa lajien systemaattista järjestystä.


title: YKV

text: YKV voi tarkoittaa:


title: Uuden-Seelannin rugby union -maajoukkue

text: Uuden-Seelannin rugby union -maajoukkue, lempinimeltään All Blacks, on Uuden-Seelannin kansallinen Rugby union -joukkue. Uusi-Seelanti on voittanut rubgyn maailmanmestaruuden kolmesti. Joukkue on maailman rankingissa ensimmäisenä (tilanne lokakuussa 2015).


title: Uuden-Seelannin rugby union -maajoukkue

text: Uuden-Seelannin maajoukkue pelasi ensimmäisen ottelunsa vuonna 1884 australialaista Cumberland Countya vastaan. Ensimmäisen maaottelunsa "All Blacks" pelasi Australiaa vastaan 1903 voittaen pistein 22–3. Kaksi vuotta myöhemmin joukkue teki kiertueen pohjoiselle pallonpuoliskolle häviten vain Walesille. Maaottelusarjan Etelä-Afrikkaa vastaan Uusi-Seelanti voitti ensimmäisen kerran 1956. Pisimmän maaotteluiden voittoputkensa, 17 ottelua, Uusi-Seelanti on saavuttanut vuosina 1965–1970. Britannian ja Irlannin yhteinen joukkue, British and Irish Lions, on voittanut maaottelusarjan Uutta-Seelantia vastaan vain 1971. Uusi-Seelanti puolestaan saavutti seitsemän vuotta myöhemmin ensimmäisen Grand Slaminsa, eli voitti samalla kiertueella sekä Englannin, Irlannin, Skotlannin että Walesin. Vuonna 1996 Uusi-Seelanti voitti ensimmäisen kerran vieraskentällä maaottelusarjan Etelä-Afrikkaa vastaan.


title: Uuden-Seelannin rugby union -maajoukkue

text: Kaikkien aikojen ensimmäisten maailmanmestaruuskilpailujen 1987 loppuottelussa Uusi-Seelanti kukisti Ranskan pistein 29–9, vuoden 2011 finaalissa niin ikään Ranskan pistein 8–7 ja 2015 loppuottelussa Australian 34–17. Lisäksi joukkue on tullut toiseksi vuonna 1995, kolmanneksi vuosina 1991 ja 2003 sekä neljänneksi vuonna 1999.


title: Uuden-Seelannin rugby union -maajoukkue

text: Uuden-Seelannin, Australian ja Etelä-Afrikan vuodesta 1996 pelaaman "Tri Nations"in – Argentiinan tultua mukaan 2012 The Rugby Championshipin – "All Blacks" on voittanut vuosina 1996, 1997, 1999, 2002, 2003, 2005, 2006, 2007, 2008, 2010, 2012, 2013 ja 2014.


title: Uuden-Seelannin rugby union -maajoukkue

text: Varapelaajina loukkaantumisten varalta toimivat Tom Franklin sekä TJ Perenara.


title: Uuden-Seelannin rugby union -maajoukkue

text: Uuden-Seelannin joukkue esittää perinteisesti haka-tanssin ennen jokaista ottelua. Ensimmäinen haka-tanssi esitettiin Englannissa 1889. Vuoteen 1975 asti tanssi esitettiin vain vierasotteluissa, mutta nykyisin se esitetään jokaisessa maajoukkueen ottelussa.


title: Intars Busulis

text: Intars Busulis (s. 2. toukokuuta 1978 Talsi, Latvian SNT, Neuvostoliitto) on latvialainen laulaja ja pasunisti. Busulis edusti Latviaa Eurovision laulukilpailussa 2009 kappaleella "Probka" sijoittuen semifinaalissa 19. eli viimeiselle sijalle 7 pisteellä. Hän on naimisissa ja hänellä on kaksi lasta.


title: Painonnosto kesäolympialaisissa 1936

text: Berliinin kesäolympialaisissa 1936 kilpailtiin painonnostossa viidessä eri painoluokassa, kaikki miehille. Egypti oli näiden olympialaisten paras painonnostomaa ottaen joka kolmannen jaossa olleen mitalin.


title: Karkuri (vuoden 1937 elokuva)

text: Karkuri ("You Live Only Once") on Fritz Langin ohjaama yhdysvaltalainen rikoselokuva vuodelta 1937. Elokuvan pääosissa ovat Sylvia Sidney ja Henry Fonda.


title: Karkuri (vuoden 1937 elokuva)

text: Elokuva perustuu löyhästi rikoskaksikko Bonnie ja Clyden tositarinaan, ja se on monien samaa rakastavaiset karkumatkalla -teemaa käyttävien myöhempien elokuvien edeltäjä. Sitä voidaan pitää myös film noirin edeltäjänä. "Karkurissa" on ajalleen poikkeuksellisen paljon viittauksia väkivaltaan.


title: Karkuri (vuoden 1937 elokuva)

text: "Karkuri" kuvattiin marras-joulukuussa 1936. Ensi-iltansa se sai tammikuussa 1937, ja yleisön reaktio oli myönteinen, vaikkei aivan yhtä innostunut kuin Langin ensimmäisen ja edellisen Yhdysvaltain elokuvan "Kiihkon". Elokuva oli merkittävä näyttelijä Henry Fondan uralle, josta tuli myöhemmin suuri tähti, samoin tuottaja Walter Wangerin uralle. Lang sai käytöksellään kuvauksissa ja ikävällä asenteellaan huonoa mainetta, jota hän oli saanut jo "Kiihkon" jälkeen.


title: Karkuri (vuoden 1937 elokuva)

text: "The New York Timesin" kriitikot valitsivat "Karkurin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Karkuri

text: Karkuri voi viitata seuraaviin asioihin:


title: Rush Hour 3

text: Rush Hour 3 on jatkoa elokuville "Rush Hour – Rankka pari" ja "Rush Hour 2". "Rush Hour 3" ilmestyi vuonna 2007. Elokuvan on ohjannut, kuten aikaisemmatkin osat, Brett Ratner.


title: Igor Cukrov

text: Igor Cukrov (s. 6. kesäkuuta 1984) on kroatialainen laulaja, lauluntekijä, muusikko ja TV-henkilö. Hän edusti Kroatiaa Andrea Šušnjaran kanssa Eurovision laulukilpailussa 2009 kappaleella "Lijepa Tena". Kilpailun finaaliin Cukrov selvisi tuomariäänten turvin ja sijoittui siinä lopulta 18:nneksi 45 pisteellä.


title: 23 Thalia

text: 23 Thalia on päävyöhykkeen asteroidi eli Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta. Sen löysi John Russell Hind Lontoossa 15. joulukuuta 1852. Thalia on S-tyypin asteroidi, jonka läpimitta on 107,53 kilometriä ja kiertoaika 4,25 vuotta. Asteroidi nimettiin kreikkalaisen mytologian Thaleia-muusan mukaan.


title: Psycho (vuoden 1998 elokuva)

text: Psycho on vuonna 1998 ensi-iltansa saanut elokuva, jonka on ohjannut Gus Van Sant. Se on uudelleenfilmatisointi Alfred Hitchcockin "Psykosta" vuodelta 1960; elokuvat perustuvat Robert Blochin samannimiseen romaaniin. Van Sant käytti elokuvassaan vain vähäisin muutoksin samaa Joseph Stefanon käsikirjoitusta kuin Hitchcock, ja Bernard Herrmannin Hitchcockille säveltämä musiikki äänitettiin elokuvaa varten uudestaan. Sen orkestroivat Danny Elfman ja Steve Bartek.


title: Psycho (vuoden 1998 elokuva)

text: Elokuvan pääosissa nähdään Vince Vaughn ja Anne Heche. Elokuva kuvattiin 60 miljoonan dollarin budjetilla, mutta se tuotti vain 37 miljoonaa. Se sai myös pääosin huonoja arvosteluja, sillä Van Santin ohjauksen katsottiin kopioivan täysin alkuperäistä versiota. Uusintaversion sanottiin tästä syystä olevan merkityksetön, sillä se ei tarjonnut elokuvana mitään uutta. Vaikka eroja aiempaan "Psykoon" onkin, ne ovat usein hyvin pieniä.


title: Ehdonalaisesti vapauteen

text: Ehdonalaisesti vapauteen ("You and Me") on Fritz Langin ohjaama yhdysvaltalainen elokuva vuodelta 1938. Sen käsikirjoittivat Norman Krasna ja Virginia van Upp, ja pääosissa ovat Sylvia Sidney ja George Raft.


title: Ehdonalaisesti vapauteen

text: "Ehdonalaisesti vapauteen" lähti Krasnan alkuperäisestä ideasta. Lang kiinnostui aiheesta, jossa oli aineksia Bertolt Brechtin tapaan opettavaan näytelmään, "Lehrstückiin". Elokuvasta tuli omalaatuinen Langille, sillä siinä oli paljon musikaalimaisia aineksia.


title: Ehdonalaisesti vapauteen

text: Elokuva oli Langin ensimmäinen varsinainen floppi.


title: Rupert Everett

text: Rupert James Hector Everett (29. toukokuuta 1959 Norfolk, Englanti) on englantilainen näyttelijä.


title: Rupert Everett

text: Everett aloitti näyttelijänuransa 1980-luvun alussa. Hänen läpimurtoelokuva oli "Vakoojan tarina" (Another Country, 1984), jota pääosissa nähtiin myös muun muassa Colin Firth ja jonka näytelmäversiossa Everett oli näytellyt pari vuotta aikaisemmin. Hänen uransa muita tunnettuja elokuvia ovat muun muassa "Tähdenlento" (Heart of Fire, 1987), "Kuka sanoo tahdon?" (My Best Friend's Wedding, 1997), "Ihanneaviomies" (An Ideal Husband, 1999) ja "William Shakespearen Kesäyön unelma" (A Midsummer Night's Dream, 1999). Tämän lisäksi hän on näytellyt runsaasti televisiossa, muun muassa Sherlock Holmesia televisioelokuvassa "Sherlock Holmes: Tapaus silkkisukka" (Sherlock Holmes and the Case of the Silk Stocking, 2004). Tämän lisäksi hän on ääninäytellyt elokuvissa "Villit marjaset" (The Wild Thornberrys Movie, 2002), "Shrek 2" (Shrek 2, 2004), "Narnian tarinat: Velho ja leijona" (The Chronicles of Narnia: The Lion, the Witch and the Wardrobe, 2005) ja "Shrek kolmas" (Shrek the Third, 2007).


title: Rupert Everett

text: Rupert Everett on avoimesti homoseksuaali.


title: 357 Ninina

text: 357 Ninina on asteroidivyöhykkeen asteroidi, jonka löysi Auguste Charlois Ranskan Nizzassa 11. helmikuuta 1893. Asteroidin alkuperäinen tilapäinen nimi oli 1893 J. Asteroidin läpimitta on 106,10 kilometriä ja kiertoaika 5,59 vuotta.


title: 1405 Sibelius

text: 1405 Sibelius on suomalaisen tieteilijä Yrjö Väisälän 12. syyskuuta 1936 Turussa löytämä asteroidi. Se on nimetty Suomen kansallissäveltäjä Jean Sibeliuksen mukaan. Se kiertää Aurinkoa asteroidien päävyöhykkeellä Marsin ja Jupiterin välissä. Sen alkuperäinen tilapäinen nimi oli 1936 RE. Asteroidin läpimitta on 12,18 kilometriä ja kiertoaika 3,38 vuotta.


title: Otto Rippert

text: Otto Rippert (22. lokakuuta 1869 Offenbach am Main – 18. tammikuuta 1940 Berliini, Saksa) oli saksalainen teatterinäyttelijä ja elokuvaohjaaja.


title: Otto Rippert

text: Rippert näytteli teattereissa Baden-Badenissa, Forstissa, Bambergissa ja Berliinissä. Ensimmäisen elokuvaroolinsa hän teki Baden-Badenissa 1906 ranskalaisyhtiö Gaumontille. Kuusi vuotta myöhemmin Ripperti palasi elokuviin roolilla elokuvassa "Titanic'in perikato". Samaan aikaan hän teki myös ensimmäisen ohjaustyönsä.


title: Otto Rippert

text: Rippert oli Saksan tuotteliampia ohjaajia 1910-luvulla. Hänen merkittäviin teoksiinsa kuuluvat keinotekoisesta ihmisestä kertova "Homunculus"-sarja ja historiallinen elokuva "Mustasurma Florenzissa", jonka käsikirjoittajana toimi Fritz Lang.


title: Otto Rippert

text: Rippert jätti ohjaamisen 1924 ja siirtyi leikkaajaksi. Nykyään hänen elokuvansa ovat lähes täysin kadonneet.


title: Hans Janowitz

text: Hans Janowitz (2. joulukuuta 1890 Poděbrady, Böömi, Itävalta-Unkari – 25. toukokuuta 1954 New York, Yhdysvallat) oli böömiläissyntyinen saksalainen kirjailija.


title: Hans Janowitz

text: Janowitz tutustui ensimmäisen maailmansodan jälkeen Carl Mayeriin, joka jakoi Janowitzin pasifistisen maailmankuvan. He suunnittelivat tämän pohjalta elokuvakäsikirjoituksen, joka tunnetaan nykyään nimellä "Tri Caligarin kabinetti". Elokuvasta tuli Robert Wienen ohjauksessa kauhuelokuvan klassikko. Fritz Lang muokkasi elokuvan käsikirjoitusta sen verran, että Janowitz ja Mayer protestoivat muutoksia.


title: Hans Janowitz

text: Janowitz kirjoitti seuraavaksi kaksi elokuvaa F. W. Murnaulle. Hän jättäytyi elokuva-alalta jo vuonna 1922 ja siirtyi öljyteollisuuden pariin.


title: Sara Jean Underwood

text: Sara Jean Underwood (s. 26. maaliskuuta 1984 Portland, Oregon) on yhdysvaltalainen valokuvamalli, televisiojuontaja ja Playboy-tyttö.


title: Sara Jean Underwood

text: Underwood oli Playboyn heinäkuun 2006 "Playmate of the Month" ja vuoden 2007 "Playmate of the Year".


title: Sara Jean Underwood

text: Underwood toimi G4-kanavalla tekniikkaan keskittyvän "Attack of the Show!" sarjan juontajana.


title: Sara Jean Underwood

text: Lisäksi Underwood on esiintynyt elokuvissa. Hän esiintyi muutaman muun Playboy-mallin kanssa elokuvassa "Epic Movie", jossa he näyttelivät merirosvoja. Vuonna 2009 Underwood osallistui kahdeksanteen Naisten ninjasoturi-kisaan päästen toiselle kierrokselle.


title: Liechtenstein kesäolympialaisissa 1936

text: Liechtenstein osallistui ensimmäistä kertaa olympiakisoihin Berliinin kesäolympialaisissa 1936. Maan joukkue koostui kuudesta miesurheilijasta, jotka kilpailivat yleisurheilussa, pyöräilyssä ja ammunnassa. Mitaleille asti liechtensteinilaiset eivät kuitenkaan yltäneet.


title: Friedrich Hebbel

text: Christian Friedrich Hebbel (18. maaliskuuta 1813 Wesselburen – 13. joulukuuta 1863 Wien) oli saksalainen näytelmäkirjailija.


title: Friedrich Hebbel

text: Hebbel oli lähtöisin köyhistä oloista. Hän osoitti kuitenkin jo pienenä kirjallisia taitojaan, kun hänen runojaan julkaistiin "Modezeitungissa". Hebbel pystyi elättäjänsä Elise Lensingin turvin menemään opiskelemaan Heidelbergin ja Münchenin yliopistoon. Hän ei kuitenkaan pystynyt elättämään itseään runoillaan ja palasi Lensingin huomaan.


title: Friedrich Hebbel

text: Ensimmäisen näytelmänsä Hebbel julkaisi vuonna 1840. Raamatun tarinaan perustuva "Judith" toi Hebbelille kuuluisuutta. Toinen näytelmä, "Genoveva", valmistui seuraavana vuonna. Vuonna 1843 Hebbel kirjoitti esseen kirjallisuusteoriasta "Mein Wort über das Drama". Samana vuonna hän kirjoitti myös keskiluokkaa kuvaavaa näytelmää "Maria Magdalena".


title: Friedrich Hebbel

text: Hebbel asettui vuonna 1845 Wieniin ja nai näyttelijä Christine Enghausin. Hebbelin uran loppu oli menestyksekäs. Vuoden 1848 näytelmää "Herodes und Mariamne" Hebbel pitää mestariteoksenaan. Seuraavaksi hän kirjoitti teokset "Agnes Bernauer" ja Nibelungen lauluun perustuvan kolmiosaisen sarjan "Die Nibelungen". "Gyges und sein Ring" vuodelta 1854 on ehkä Hebbelin kypsin teos.


title: Friedrich Hebbel

text: "Judithia" ja "Maria Magdalenaa" on esitetty Suomenkin teattereissa vuoden 1900 molemmin puolin.